کورته وه‌ڵام ١٨ بۆ ئه‌وانه‌ی به‌په‌نجه‌ی ده‌ست ئه‌ژمارمانئه‌که‌ن! ... کامیل ژیر\nبه‌دوای کورته وه‌ڵام/17داو بۆ زانیاریی زیاتر. . ئه‌و شه‌ڕه زرتانێیه‌ی ئێستا به‌هاوبیرانی کاژیک ئه‌فرۆشرێ، ئه‌گه‌ر هانده‌رێکی نیه‌و ته‌نیا له‌به‌رئه‌وه‌یه هاوبیران هه‌ر ناوی کاژیک ئه‌به‌ن و ناوی پارتی گه‌لی کوردو رێکخراوه‌کانی نابه‌ن؟ ئاشکرایه که: دو، یازیاتر، رێکخراو یه‌کیانگرت، ئیتر هه‌ر ئه‌و ناوه ئه‌برێ که له‌سه‌ری پێکدێن. بۆنمونه: هیزبی یه‌کگرتن چوه پاڵ پارتی، به‌ڵام هه‌ر ناوی پارتی ئه‌برێ. یه‌کێتی له‌چه‌ند گروپ وهیزب پێکهاتوه، به‌ڵام هه‌رناوی یه‌کێتی ئه‌برێ. که‌واته ئه‌و شه‌ڕه، بێمه‌ڵامه‌تنیه! ئه‌ی‌بۆچی یه‌خه‌ی پارتی دیموکراتی کوردستان ناگیرێ له‌سه‌رئه‌وه‌ی ناوی حیزبی یه‌کگرتن یا پاسۆک نابرێ!؟ ئێمه که‌ناوی حه‌وت هاوبیره‌که‌ی یه‌که‌ممان بردبێ، مه‌به‌ستمان ده‌سته‌ی دامه‌زرێنه‌ری کاژیکبوه نه‌ک سه‌رکردایه‌تی. له‌جێکه‌یتردا، وه‌ک پێویست، ناوی هه‌مو هاوبیرانمان بردوه‌و مافی که‌سمان نه‌خواردوه. ئه‌مه‌ش ناوی سه‌ر‌جه‌م هاوبیرانه ئه‌وه‌نده‌ی له‌زانیاریی خۆم و له‌نوسین و له‌زاری هاوبیره دێرینه‌کانمانه‌وه بۆم کۆکرابێته‌وه به‌پێی ریزبه‌ندی ئه‌لف و بێ که به‌داخه‌وه‌و به‌هۆی لێکپچڕانی زنجیره‌ی رێکخستنه‌کانه‌وه. . هاوبیرانی کاژیک به‌ناو پاسۆک و پارتی و یه‌کێتی و سۆشیالست و کۆنگره‌ی نیشتمانیدا بڵاو بونه‌ته‌وه یا بێلایه‌ن دانیشتون: ئازاد ئه‌نوه‌ر، ئازادی کاک مسته‌فا، ئاراس وه‌لی، ئه‌بو به‌کر مه‌لا مه‌جید، ئه‌حمه‌د ئاغا- که‌رکوکی، ئه‌حمه‌د ئه‌مین ئه‌فه‌ندی، ئه‌حمه‌د خوله‌سنه‌یی، ئه‌حمه‌د دوزی–که‌رکوکی، ئه‌حمه‌دنه‌قیب، ئه‌حمه‌دساڵح، ئه‌حمه‌د سه‌لام که‌رکوکی، ئه‌حمه‌د مامۆستا سه‌ید ئه‌حمه‌د، ئه‌حمه‌د شه‌مه‌یی، ئه‌حمه‌د عه‌بدوڵا، ئه‌حمه‌د قادر، ئه‌حمه‌د به‌نا، ئه‌حمه‌د محه‌مه‌د، ئه‌حمه‌د مه‌حمود، ئه‌حمه‌د مه‌لا قادر، ئه‌حمه‌د هه‌ردی، ئه‌رسه‌لان ئه‌حمه‌د، ئه‌سعه‌د خالید، ئه‌کره‌م عارف قه‌ره‌چه‌تانی، ئه‌نوه‌ر برزو، ئه‌نوه‌ر عارف قه‌ره‌چه‌تانی، ئه‌نوه‌ر عه‌لی نه‌جار، ئه‌نوه‌ر مه‌جید سوڵتان-ئه‌فسه‌ر-شه‌هید، ئومێد جه‌لال، ئومێد کاکه ره‌ش، ئومێد عه‌باس، ئیبراهیم ره‌سوڵ، ئیحسان سدیق-شه‌هید، ئیحسان عه‌بدولکه‌ریم فوئاد-د. ئیحسان، ئیسماعیل حەمەسور، ئیسماعیل که‌ریم ره‌ش، ئیسماعیل گوڵبار، ئیسماعیل محه‌مه‌د، بابا تایه‌ر شێخ غه‌ریب، باڤه شێرکۆ-له رۆژئاوای کوردستان، بایزی شێخ محه‌مه‌دی به‌نا، به‌ختیار ئه‌حمه‌د قازی، به‌ختیار حامید ئه‌سعه‌د، به‌ختیار حه‌مه ئه‌سعه‌د، به‌ختیار مه‌جید خان، به‌ختیار وه‌لی، به‌رزان محه‌مه‌د سابیر، بەرهەم ئەحمەد، به‌کری حاجی مه‌لا خالید، به‌کر حاجی ئه‌حمه‌د، به‌کری خانم، به‌کر قادر حه‌لاو، به‌کر محه‌مه‌د که‌ریم، به‌کر محه‌مه‌د مه‌ولود، به‌کری مه‌لا قادر، به‌کری مه‌لا مه‌جی، به‌همه‌ن زاگرۆز، برایمی حاجی که‌ریم، برایم حه‌مه عه‌لی ریشه، بروسکه ئیبراهیم، به‌رزان عه‌زیز، بێستون محه‌مه‌د ئه‌مین، به‌همه‌ن عوسمان، پەیوەند-شەهید، پشکۆی ئه‌حمه‌د ئاغا-که‌رکوکی، پشکۆ ئه‌مین، پیرۆزخان-حاجی پیرۆز، تالیب تایه‌ر-که‌رکوکی، تالیب محه‌مه‌د به‌شیر، تایه‌ر حه‌مه‌ئه‌مین ماوه‌تی، تایه‌ر شێخ عیزه‌ت، تایه‌ر محه‌مه‌د موراد، ته‌ها حه‌مه سه‌عید، ته‌ها محه‌مه‌د ساڵح عه‌زیز، تۆفیق نوری به‌گ-شه‌هید، جه‌زا-مامۆستا جه‌زا، جه‌زای عه‌لی کاتب-شه‌هید، جه‌زا حه‌مه ئابڵاخی، جه‌زا ره‌شید ئه‌حمه‌د شانه، جه‌لال به‌رده‌زه‌ردی، جه‌لال حاجی حسه‌ین-شه‌هید، جەلالی حاجی دەروێش، جەلال عەلی شاپور، جه‌لال عه‌لی، جه‌لال ده‌روێش قادر، جه‌لال محه‌مه‌د قه‌پانچی، جه‌مال سابیر ئه‌حمه‌د، جه‌مال نوری، جەمال عوسمان دایی، جه‌مال عه‌لی، جه‌مال عه‌لی قادر، جه‌مال غه‌فور ره‌ش، جه‌مال قادر، جه‌مالی حه‌لاو-شه‌هید، جه‌مالی سه‌راج، جه‌مال سه‌عید، جه‌مال سه‌عید غه‌فور، جه‌مال سابیر ئه‌حمه‌د، جه‌مال شارباژێری، جه‌مال عه‌زیز، جه‌مال عه‌لی قادر، جه‌مال مه‌حمود عیراقی، جه‌مال کونجرینی، جه‌مال مسته‌فا، جەمال تۆفیق-د. نەبەز، جه‌مال نوری، جەمال وەستا محەمەد-شەهید، جەمیل مەحمود عێراقی، جه‌میل مه‌ردۆخی، چالاک حسامه‌دین، جه‌واد مه‌لا- د. جه‌واد- رۆژئاوای کوردستان، جیهانگیر محه‌مه‌د ئه‌مین، حامیدی حاجی غالی، حسێن ئه‌حمه‌د- حسێن فارس، حسێن فەتحوڵا، حسێن محه‌مه‌د عه‌زیز-د. حسێن،\nحه‌مه ئه‌مین گوڵچین-شه‌هید، حه‌مه چوار کڵاوه‌یی، حەمە رەشید حەموش، حه‌مه ره‌شید هه‌ره‌س، حه‌مه سدیق ناشاد، حه‌مه سه‌عید جاف، حه‌مه سه‌عید حاجی که‌ریم، حه‌مه عه‌لی ئه‌حمه‌د که‌مئه‌ندام، حه‌مه عه‌لی حه‌مه موراد، حه‌مه عه‌لی فه‌ره‌ج، حه‌مه غه‌ریب ئه‌ندازیار، حه‌مه غه‌ریب کاکه ره‌ش، حه‌مه قادر- بەرزی ئه‌ندازیار، حەمەی حاجی مەحمود، حه‌مه یادگار، حه‌مه‌ی ئامه قوله، حه‌مه‌ی شێخ عه‌زیز، حه‌مه‌ی غه‌فور، خورشید حه‌سه‌ن-که‌رکوکی، خوله خڕه-شه‌هید، خه‌سره‌و محه‌مه‌د سه‌عید جاف- ئه‌ندازیار، دارا حه‌سه‌ن یاره، دارا سدیق، دارا سه‌عید، دارا عه‌بدولقادر، دارا محه‌مه‌د ئه‌مین، دلاوه‌ر کاکه زیاد کۆیی، دڵشاد مه‌ریوانی- شه‌هید، دڵشاد سدیق، دلێر ره‌شید یاره، دلێر ره‌شید مه‌لا عه‌لی، رزگار ره‌شید، رزگار وه‌لی، روشدی خدر- که‌رکوکی، ره‌حیم حاجی مه‌حمود- شه‌هید، ره‌حیم غه‌فور، ره‌فیق نوری به‌گ، ره‌وف شێخ غه‌ریب، زاهیر حه‌مه کۆیی، زاهیر عه‌لی، زه‌ینه‌ب خان، ساجیده خان بادینانی، ساڵح فه‌ره‌ج، سالە پیر، سدیق تۆفیق، سدیق محه‌مه‌د فه‌تاح، سدیق مه‌لا سه‌عید، سدیقی پینه‌درو- که‌رکوکی، سلێمانی حه‌مه‌جان، سمایلی چایچی به‌رخانه‌قایی، سەباحی غالب، سه‌روه‌ت حاجی عیزه‌ت، سه‌روه‌ت محه‌مه‌د- د. کوردۆ عه‌لی، سه‌روه‌ر محه‌مه‌د، سه‌ید گوڵ، سه‌ید عه‌لی سه‌یدسه‌عید، سه‌عید گه‌وهه‌ر-شه‌هید، سه‌لاح سه‌لام-که‌رکوکی، سەلاح محەمەد ئەمین، سیروان جه‌مال، سیروان سه‌عید مه‌لا عه‌باس، شه‌ریف مه‌حمود، شه‌ریف مه‌ولود-شه‌هید، شه‌ماڵ عه‌زیز عه‌بدولره‌حمان- جوانه‌مه‌رگ، شه‌وکه‌تی حاجی موشیر- شه‌هید، شه‌وکه‌تی شامحه‌مه‌د، شه‌هید بێستون- له‌قه‌یوان، شه‌هید بێستون- له‌مامه‌خه‌لان، شه‌هید فارس- له‌مامه خه‌لان، شێخ ئه‌حمه‌د شێخ که‌ریم، شێخ ساحیب، شێخ محه‌مه‌د حاجی ئه‌حمه‌د، شێرزاد فاتیح- که‌رکوکی، شێرکۆ بێکه‌س، شێرکۆی شێخ عەلی-شەهید، شێرکۆ هه‌ژار، عارف ئه‌حمه‌د-سور، عارف قه‌ره‌چه‌تانی، عه‌بدوڵا ئاگرین-د. عه‌بدوڵا، عه‌بدولا به‌کر ئه‌مین، عه‌بدوڵا ئه‌حمه‌د، عه‌بدوڵا به‌کر ئه‌مین، عه‌بدوڵا ئه‌حمه‌د کۆرناڵ، عه‌بدوڵا جه‌وهه‌ر، عەبدوڵا مەجید بەگ، عه‌بدولا لاله، عه‌بدوڵا مه‌حمود، عه‌بدول سه‌عید، عه‌بدوڵا سه‌ردار، عه‌بدولکه‌ریم عارف- پارێزه‌ر، عه‌بدولواحید حه‌مه بۆر، عه‌به‌ی فارس، عەتا سوڵتان، عه‌تا محه‌مه‌د موراد- پارێزه‌ر، عه‌دنانی حاجی پیرۆز، عه‌ریف که‌مال- که‌رکوکی، عه‌زیز ئه‌تروشی، عه‌زیز ئه‌حمه‌د عه‌بدوڵا، عه‌زیز ئه‌حمه‌د فه‌تحولا، عه‌زیز حاجی که‌ریم، عه‌زیز ره‌زا، عه‌زیز شه‌فیق-ئه‌فسه‌ر، عه‌زیز عه‌بدولره‌حمان، عه‌زیز فه‌تحوڵا، عه‌زیز قادر هه‌تیو، عه‌زیز میرزا که‌ریم، عه‌زیم هاواری، عه‌لی به‌گی جاف، عه‌لی تۆفیق- د. سه‌ربه‌ست، عەلی تۆفیق مالیه، عەلی تۆفیق سروچک، عەلی جەلال تۆفیق، عه‌لی حه‌مه سالح، عه‌لی حه‌مه لاو، عه‌لی حه‌موش، عه‌لی ره‌شید، عه‌لی سور، عه‌لی سه‌ردار مه‌لا، عه‌لی سه‌ید سه‌عید، عه‌لی عه‌بدولا خوێ، عه‌لی فه‌یزوڵا، عه‌لی مه‌جید که‌ریم، عه‌لی محه‌مه‌د نوری، عه‌لی ماردین، عه‌لی مامه، عه‌لی محه‌مه‌د ئه‌حمه‌د، عه‌لی محه‌مه‌د نوری، عه‌لی مه‌شخه‌ڵ-شه‌هید، عه‌لی مه‌نیج، عه‌لی یاسین، عوسمان ئامە- شەهید، عوسمان ئه‌حمه‌د- شه‌هید، عوسمان محه‌مه‌د، عوسمان حاجی ساڵح خه‌فاف، عوسمان حاجی عه‌بدوڵا ئابلاخی، عوسمان ره‌شید، عوسمان حه‌مه سالح عه‌زیز، عوسمان حه‌مه عه‌زیز، عوسمان سەعید، عوسمان سه‌رقه‌برانی، عوسمان عه‌بدولا، عوسمان عه‌لی، عوسمان فه‌ره‌ج دارۆغا، عو‌سمانی مه‌لا قادر، عوسمان شێخ محه‌مه‌د به‌نا، عوسمان محه‌مه‌د ساڵح، عومه‌ر ئاغا، عومه‌ر ئیسماعیل، عومه‌ر حاجی قادر، عومه‌ر حاجی عه‌بدولا، عومه‌ری به‌قاڵ، عومه‌ری حه‌لاو- شه‌هید، عومه‌ری حه‌مه، عومه‌ر ره‌شید قه‌ره‌تۆغانی، عومه‌ر حه‌مه سالح، عومه‌ر سابیر ئه‌حمه‌د، ، عومه‌ری ساڵح مه‌نسور- شه‌هید، عومه‌ر شه‌مه‌یی، عومه‌ر عه‌بدوڵا-مولازم، عومه‌ر عه‌زیز مه‌حوی، عومه‌ر عیزه‌ت، عومه‌ر فه‌ره‌ج دارۆغایی، عومه‌ر که‌ریم، عومه‌ر محمه‌د, عومه‌ر محه‌مه‌د فه‌ره‌ج، عومه‌ر مینه، عیزه‌ت ره‌شید- شه‌هید عیزه‌ت مه‌لا ره‌حیم، غاندی ئه‌نوه‌ر تۆڤی، غه‌ریب پیره، غەریبی فیتەر، غه‌فور ئه‌مین، غه‌فور ژاژڵه‌یی- شه‌هید، فاتح شێخ حه‌یده‌ر سازانی- شه‌هید، فاروق فه‌قێ ره‌شید، فازیل محه‌مه‌د ئه‌مین سه‌راج, فازیل محه‌مه‌د تۆفیق، فازیل مه‌لا تۆفیق نه‌قشبه‌ندی، فایه‌ق عارف، فایه‌ق گوڵپی- د. فایه‌ق، فایه‌ق هاواری، فه‌تاح عه‌بدولره‌زاق، فه‌تاح فه‌ره‌ج دارۆغایی، فه‌تاح محه‌مه‌د ئه‌مین ئاغا- شه‌هید، فه‌تاح نوری به‌گ، فه‌تاحه سور، فه‌ره‌ج ساڵح، فه‌ره‌ج ره‌حیم ره‌مه‌زان، فه‌رهاد سدیق- سمکۆ، فه‌ره‌یدون ئه‌حمه‌د، فه‌ره‌یدون فه‌قێ ره‌شید قه‌شان، فه‌ره‌یدون ره‌وف، فه‌ره‌یدون عه‌بدولا، فوئاد سدیق، فوئاد عه‌بدوڵا، فوئاد محه‌مه‌د ئه‌مین سه‌راج، فه‌رهاد ئه‌حمه‌د- د. فه‌ر‌هاد، فه‌رهاد خه‌فاف- شەهید، فه‌رهاد عه‌بدولحه‌مید، فه‌رهاد عه‌بدولقادر- که‌رکوکی، فه‌ره‌یدون ئه‌حمه‌د، فه‌ره‌یدون ره‌ئوف، فه‌ره‌یدون عوسمان- که‌رکوکی، فه‌ره‌یدون عه‌بدولقادر- که‌رکوکی، فه‌ره‌یدون عه‌لی ئه‌مین، فه‌ره‌یدون فه‌قێ ره‌شید، فه‌ره‌یدون مه‌جید، فه‌ره‌یدون محه‌مه‌د، قادر حاجی حه‌سه‌ن، قادر حاجی عه‌لی، قادر شێخ محه‌مه‌د، قادر ره‌شید محه‌مه‌د، قادر عومه‌ر- وه‌ستا قادر، قادر غریب، قادر مسته‌فا، قوربانی مام ره‌ش- شه‌هید، کامیل ژیر، کامیل شه‌فیق، کامیل محه‌مه‌د ئه‌مین سه‌راج، کاوس عه‌زیز فه‌ره‌ج، کەریم دان زێڕ، که‌ریم سه‌لام- مولازم- شه‌هید, که‌ریم شێخ حه‌سه‌ن، که‌ریم عوسمان، که‌ریم عومه‌ر، که‌ریم مه‌جید ئه‌سلان، که‌ریم مه‌حمودی خه‌یات، که‌ریم رۆژ، که‌ریم محه‌مه‌د، که‌ریمی وه‌ستا حه‌سه‌نی چه‌خماخچی، که‌ریمی وه‌ستا عومه‌ر، کۆفان- شه‌هید، که‌مال ئه‌حمه‌د، که‌مال ئه‌حمه‌د حه‌سه‌ن، که‌مال ئه‌حمه‌د مه‌حمود، که‌مال فه‌تاح، که‌مال محه‌مه‌د قه‌پانچی، که‌مال تایه‌ر ره‌شید، که‌مال شێخ مه‌جید، که‌مال جه‌مال موختار، که‌مال تایه‌ر ره‌شید، که‌مال عوسمان دایی، کەمال عەبدوڵا محێدین، که‌مال دۆڵپه‌مو، که‌مال عه‌لی- د. که‌مال، کەمال عەلی نانەوا، که‌مال محه‌مه‌د عارف، که‌مال مه‌لا عه‌لی خوێ، که‌مال مه‌عروف، که‌مال عارف، که‌مال فه‌تاح، که‌مال هاواری، گورونی سابیره سووری قه‌ساب، گه‌ردون عومه‌ر، له‌تیف حامید- که‌رکوکی، له‌تیف عه‌لی- جوانه‌مه‌رگ، له‌تیف قه‌ره‌داخی- ب. هه‌ندرین، لۆفری نابۆ، ماهیر محه‌مه‌د ئه‌مین، محه‌مه‌د ئه‌حمه‌د، محه‌مه‌د جه‌زا، محەمەد جەلال تۆفی، محه‌مه‌دی حاجی ئه‌حمه‌د- مولازم- شه‌هید، محه‌مه‌دی ئه‌حمه‌دی، محه‌مه‌دحاجی شێخ ئه‌حمه‌د، محه‌مه‌د حاجی مه‌رۆیی- مولازم- شه‌هید، محه‌مه‌د حه‌سه‌ن، محه‌مه‌د ده‌روێش نادر-شه‌هید، محەمەدی دارتاش- حەمەسور، محەمەد زێڕینگەر، محه‌مه‌د ساڵح- هۆشمه‌ند، محه‌مه‌د ساڵح فه‌ره‌ج هیتله‌ر- شه‌هید، محه‌مه‌د شه‌وقی- مولازم- شه‌هید، محه‌مه‌د ره‌شید حه‌سه‌ن، محه‌مه‌د شیرین، محه‌مه‌د عومه‌ر، محه‌مه‌د عه‌بدولفه‌تاح، محه‌مه‌د عه‌بدولا، محه‌مه‌د عه‌بدولا حه‌سه‌ن، محه‌مه‌د عه‌زیز- خاڵه حه‌مه، محه‌مه‌د کاک عومه‌ر، محه‌مه‌د که‌ریم- هێمن، محه‌مه‌د فه‌ره‌ج دارۆغایی، محه‌مه‌د مسته‌فا- ئازاد، محه‌مه‌د فه‌تحوڵا، محه‌مه‌د محێدین، محه‌مه‌د مه‌جید ئه‌سلان، محه‌مه‌د مه‌لا عومه‌ر، محه‌مه‌د مه‌ولود، محه‌مه‌دی وه‌ستا مه‌جیدی ده‌لاک، محه‌مه‌د هه‌رسین- شه‌هید، مژد تاهیر- ئه‌ندازیار، مسته‌فا بابه گه‌وره، مسته‌فا سلێمان- ئه‌ندازیر، مسته‌فا مینه, مه‌حمود حاجی، مه‌حمود خه‌رامان، مه‌حمود شێخ محه‌مه‌د، مه‌لا محه‌مه‌دی خه‌یاڵ، مه‌زن عوسمان فایه‌ق, مه‌نسور شێخ که‌ریم حه‌فید، مه‌هدی وه‌ستای کاشی، مه‌هدی مه‌لا عه‌لی، ناسر شێخ که‌ریم حه‌فید، نامیق برا خاس، نوری حه‌مه عه‌لی- شه‌هید، نوری حه‌مه عه‌لی شنروێ، نوری شه‌ریف- شه‌هید- که‌رکوکی ,نوری شێخ ئیسماعیل، نوری عه‌بدولا، نوری قادر، نوری که‌ریم، نوری نامیق، نه‌به‌ز عه‌زیز، نه‌جمه‌دین حه‌سه‌ن، نه‌سره‌دین ئه‌حمه‌د، نه‌ورۆز مه‌لا عه‌لی، نه‌وزاد سابیر، وریا ئه‌حمه‌د قازی، وریا براخاس، وه‌ستا سالحی به‌نا، هادی- مامۆستا هادی، هادی ئیمام، هادی ئه‌حمه‌د قادر، هاواری نوری حه‌لاو – شه‌هید, هیوا مسته‌فا، هیوا نیزامه‌دین- ئه‌ندازیار، یوسف په‌ری- قه‌شه په‌ری، یوسف مارف زه‌ند، یوسف سه‌عید، یوسف ناسرۆ = 459\nکاژیک، ئه‌و رێکخراوه‌یه که زۆرمانی به‌بیری نه‌ته‌وه‌یی گۆشکردوه، راسته‌وخۆ یا ناراسته‌وخۆ، کاری له‌بیرو بۆچونه‌کانمانکردوه. ته‌نانه‌ت کاری له‌ژیانی کۆمه‌ڵایتی، رامیاری و زۆر لایه‌نیتر له‌ژیانمانکردوه. هه‌ربۆیه هه‌مومان پێویستمان به‌وه هه‌یه که‌باشتر کاژیک بناسین و بزانین به‌ته‌واوه‌تی چیبوه‌و چیی ویستوه. کاژیک له‌بیر مێژوی کوردایه‌تی ناچێته‌وه. . ئه‌وانه‌ی کاژیکیان نه‌ناسیوه یا نه‌بیستوه، بیناسن و بیبیستن. کێ ده‌ڵێ ئێمه ئه‌مرۆ له‌هه‌موکات و بارێک زۆرتر پێویستمان به‌کاژیکێکی دی و به‌جۆرێکی دی نیه؟!


ڕۆژهەڵاتی نێوەڕاست پڕە لە کێشەی کۆمەڵایەتی و سیاسی\n21:30 - 17 رێبەندان 2716\nکوردستان میدیا: ئەنستیتۆی فەڕانسەوی بۆ ڕۆژهەڵاتی نزیک، کۆڕێکی بۆ پرۆفیسۆر حەمید بووز ئەرسەلان بەڕێوە برد، کە کۆڕگێڕ باسی لە خاڵەهاوبەشەکانی دەسەڵاتە دیکتاتۆرییەکانی ناوچەی ڕۆژهەڵاتی نێوەراست و ڕۆڵی لایەنە نێوخۆیی و دەرەکییەکانی لە کێشەکانی ناوچەدا کرد.\nڕۆژی پێنج‌شەممە ١٤ی ڕێبەندانی ١٣٩٥ی هەتاوی، ئەنستیتۆی فەڕانسەوی بۆ ڕۆژهەڵاتی نزیک، کۆڕێکی بۆ پرۆفیسۆر حەمید بووز ئەرسەلان بەڕێوە برد کە کۆڕگێڕ لەو کۆڕەدا لەسەر کێشەکانی ناوچەی ڕۆژهەڵاتی نێوەڕاست و ڕۆڵی پێوەندییە سیاسی و کۆمەڵایەتی و ئابووریەکانی ناوچەکە و دەسەڵاتە دەرەکیەکان لەو کێشانەدا کرد.\nلەو کۆڕەدا کە ژمارەیەکی بەرچاو کەسایەتیی سیاسی و ئاکادمیک ئامادە بوون، هەیئەتێکی حیزبی دێموکراتی کوردستانی ئێران بە سەرپەرستیی بەڕێز حەسەن شەرەفی جێگری سکرتێری گشتیی حیزب بەشدار بوونز\nتەوەری سەرەکیی باسەکە خاڵی هاوبەشی دەسەڵاتە دیکتاتۆرییەکانی ناوچە و خاڵە جیاوازەکانیان و چۆنیەتیی بەئاکام گەیشتن یان نەگەیشتنی ڕاپەرینی خەڵک لەو وڵاتانە و بەتایبەت لە ڕووداوەکانی بەهاری عەرەبیدا بوو.\nلە بەشێکی باسەکەدا ئاماژەیەکی ورد کرایە سەر خاڵە نێوخۆییەکانی وڵاتەکان و وێکچوون و جیاوازیی کۆمەڵایەتی و ئێتنیکی و جوغرافیایی و سیاسیی نێو هەر وڵاتێک و لە بەشێکیشدا ئاماژە بە ڕۆڵی هێزە نیزامیەکان و دەستێوەردانی وڵاتانی دیکە لە هەرکام لە ڕووداوەکاندا کران.\nبەپێی لێکدانەوەی پرۆفیسۆر بووز ئەرسەلان، ئاڵۆزیی ناوچەکە بەرەو ئاقارێکی خراپتر دەڕوا و شەڕی تایفی و مەزهەبی قووڵتر دەبێتەوە.\nلە دوای باسەکانی کۆڕگێڕ، بەشداران ڕا و تێبینی و بۆچوونەکانی خۆیان باس کرد.


Basnews 08/12/2019 - 18:23 بڵاوکراوەتەوە لە عێراق\nڕەوتی حیكمەی عەمار حەكیم كە خۆی بە ئۆپۆزسیۆنی حكومەتی عێراق دەناسێنێ، ئەمڕۆ یەكشەممە رایگەیاند كە بە هیچ كاندیدێك بۆ پۆستی سەرۆك وەزیران رازی نەبن ئەگەر لە رابردووشدا ئەندامی هیچ حزبێك بووبێت.\nئەم هەڵوێستەی ڕەوتی حیكمە لە كاتێكدایە بەر لە پێكهێنانی كابینەی حكومەتی عادل عەبدولمەهدی سەرۆك وەزیرانی دەست لەكار كێشاوەی عێراق، موقتەدا سەدری ڕێبەری سەدریەكان داوای دەكرد سەرۆك وەزیرانی نوێ بێلایەن بێت، بەڵام ئەمجارە ڕەوتی حیكمە دوورتریش چووە و مەرجی ئەوەی داناوە كە سەرۆك وەزیرانی نوێ نابێ پێشتریش سەر بە حزبێكی سیاسی بووبێت.\nبە گوێرەی میدیاكانی عێراق و میدیا عەرەبیەكان، تا ئێستە رووخساری حكومەتی نوێ و هەڵبژاردنی هیچ سەرۆك وەزیرانێك ڕوون نیە و ڕۆژ لە دوای ڕۆژیش مەرجی قورستر بۆ سەرۆك وەزیرانی داهاتوو دادەندرێت، تەواوی لایەنە سیاسییەكانی شیعەش سوورن لەسەر ئەوەی دژی هەموو كاندیدێكی یەكتری بن.\nئەمڕۆ یەكشەممە رەوتی حیكمە لە راگەیاندراوێكدا ئاماژەی بەوە داوە كە هەڵوێستی ئەوان بریتیە لەوەی تەنها سەرۆك وەزیرانێكی بێلایەنی راستینە قبووڵ دەكەن كە سەر بە هیچ حزبێك نەبووبێت، سەرۆك وەزیرانێك نا كە حزبی بووبێت و ئێستە دەستی لەكاری حزبایەتی كێشابێتەوە، هەروەها مەرجێكی تریش ئەوەیە كە دەبێ سەرۆك وەزیرانی نوێ ئازادیی تەواوی بدرێتێ لە هەڵبژاردنی وەزیر بۆ كابینەكەی، بە بێ ئەوەی هیچ حزبێك دەستوەربداتە كارەكەی.\nپرۆژەیاسایەك لەبارەی بەشوودانی منداڵ بە دەستدرێژیكەرەكەی دەدرێتە پەرلەمانی توركیا\nئەمریكا: داعش لە كەركووك و دیالە زیندوو بووەتەوە\nباڵوێزخانەی ئەمریكا هەڕەشەی لە خۆپیشاندەرانی سبەینێی بەغدا كرد\nلە هەولێر یادی ماملێ كرایەوە\nداڤۆس... نێچيرڤان بارزانى له‌باره‌ى عێراقه‌وه قسەی كرد


وەزارەتی پێشمەرگە ڕونكردنەوە لەبارەی زیادكردنی موچەی پێشمەرگە دەدات - هيوای کۆرد\nهێمن هەورامی “كارنامەی كابینەی نۆیەم چوارچێوەیەكی یاسایی پێدەبەخشرێت” 1كاتژمێر ago\nپێویسته هه‌موو بەرپرسانى حکومەت فۆرمی ئاشكراكردنى به‌رژه‌وه‌ندی دارایی پڕبكه‌نه‌وه 2كاتژمێر ago\nئامەد.. سێ پەرلەمانتارى هەدەپەو ژمارەیەک لە هاوڵاتی بریندار بوون 2كاتژمێر ago\nعیراق لە بواری تەندروستیدا یەكێك لە خراپترینەكانی جیهانە\nهێمن هەورامی “كارنامەی كابینەی نۆیەم چوارچێوەیەكی یاسایی پێدەبەخشرێت”\nپێویسته هه‌موو بەرپرسانى حکومەت فۆرمی ئاشكراكردنى به‌رژه‌وه‌ندی دارایی پڕبكه‌نه‌وه\nئامەد.. سێ پەرلەمانتارى هەدەپەو ژمارەیەک لە هاوڵاتی بریندار بوون\n“رێگە نادەین بە ناوى یەکێتییەوە شەرعیەت بە دەستگەرى و پشک پشکێنە بدرێت”\nهێنانی مریشك و هێلكەی توركی قەدەغە كرا\nدێڵ شاشەیەکی تایبەت بە یارییەکان ڕاگەیاند\nكەجەكە ڕاگەیەندراوێكی بڵاوكردەوە\n“موچە بە یاسا ڕێكخراوە و ڕانەگیراوە”\nگەورەترین گرووپی بنەماڵەیی قاچاخی ماددە هۆشبەرەكان لە باشووری ئێران دەستگیر كرا\nHome هەواڵ کوردستانی وەزارەتی پێشمەرگە ڕونكردنەوە لەبارەی زیادكردنی موچەی پێشمەرگە دەدات\nوەزارەتی پێشمەرگە ڕونكردنەوە لەبارەی زیادكردنی موچەی پێشمەرگە دەدات\non: ئاب 15, 2019 In: کوردستانی, هەواڵ\nوەزارەتی پێشمەرگە ڕونكردنەوە لەبارەی چاككردن و زیادكردنی موچەی ئەو هێزانەی پێشمەرگە دەدات كە موچەیان بەراورد بەیەكەو هێزەكانی دیكە كەمترە، بەرپرسێكی ئەو وەزارەتەش ڕایدەگەیەنێت، “تائەوكاتەی هێزی پێشمەرگە ڕێكنەخرێتەوەو چاكسازییەكانی نێو وەزارەت ئەنجامنەدرێت بەو قەبارەیەی ئێستای هەیە ناتوانرێت موچەی بەشێك لەو هێزانەی پێشمەرگە كە كەمە زیادبكرێت”.\nلیوا قارەمان كەمال جێگری سەرۆك ئەركان بۆ ئۆپەراسیۆنەكان لەوەزارەتی پێشمەرگە ڕایگەیاند، “لەماوەی ڕابردودا چەندجارێك ئاماژەمان بەوەكردوە دۆخ و گوزەرانی پێشمەرگە لەم قۆناغەی ئێستادا ناتوانرێت لەڕوی داراییەوە چاكبكرێت چەند هەنگاوێك هەیە پێویستدەكات كاری لەسەربكرێت”.\nوتیشی:”هێزی پێشمەرگە لەڕوی قەبارەو ژمارەی ئێستای كە هەیە ناتوانرێت موچەیان زیادبكرێت و گوزەرانیان باشبكرێت, لەگەڵ ئەوەشدا لەسەر ئاستی وەزارەت بەرنامەی چاكسازیی كاری تێدادەكرێت و دەبێت سەرجەم هێزەكان ڕێكبخرێنەوەو ئەو هێزانەشی لەدەرەوەی وەزارەتدان بخرێنە ژێر چەتری وەزارەتەوە”.\nئەوەشی ڕونكردەوە، “تائەوكاتەی ئەو هەنگاوانە بۆ چاكسازیی و ڕێكخستنەوەی پێشمەرگە نەنرێت ناتوانرێت گوزەرانی پێشمەرگە چاكبكرێت و موچەی ئەو پێشمەرگانەی كە كەمە زیادبكرێت و گوزەرانیان لەڕوی داراییەوە باشبكرێت”.\nTags: پێشمەرگەلیوا قارەمان كەمالموچە\nزۆریی هێزە چەكدارەكانی سنوری شنگال، مەترسی بۆ سەر ئێزیدییەكان دروستدەكات\nلە چوا رۆژى جەژندا ٢٢ کەس بوونەتە قوربانى\nقرغیزستان منداڵە داعشەكانی لە عیراقەوە دەباتەوە\nئاب 17, 2019\nپسپۆرێکی سیاسی : ئەمریکا پشتی لە کوردەکانی سوریا کردوە و بە تورکیای فرۆشتونەتەوە\nئاب 14, 2019\nمحەمەد عەلی حەکیم: خۆسەپێنی و داگیرکردنی زۆرەملێی ئیسرائیل بەسەر گەل و خاکی فەلەستیندا رەتدەکەینەوە\nسوپای سوریا ناوچەی “كفر عین” لە ئیدلب كۆنتڕۆڵ دەكات\nکۆبوونەوەی سێ قۆڵی نێوان ڕوسیا و تورکیا و ئێران لەبارەی سووریا بەڕێوەدەچێت\nنۆهەمین فێستیڤاڵی نێودەوڵەتی دەف ژەنی لە سنە بەڕێوە دەچێت\nڤیدیۆ؛ پاریس سانجێرمان بە ئەنجامی ٢-١ لە بەرامبەر رین دۆڕا\nسودەکانی سەیرکردنی یاری تۆپی پێ\nلە جامی خۆرئاوای ئاسیا، عێراق و سووریا بێ گۆڵ یەکسانبون\nئاب 09, 2019\nگاریس بەیڵ دەچێته بایرن\nئاب 06, 2019\nبەوێنە؛ چەند کارێکتەری ئەنیمەیشن کە لە ڕاستییەوە وەرگیراون\nئه‌و هۆكارانه‌ی بوونه هۆی پێشخستنی ژاپۆن\nیەكەم روژی جەژنی قوربان دیاری كرا 60 views\nبەپەلە.. کاتی دابەشکردنی مووچەی مانگی ئایار ئاشکرا کرا 27 views\nدوا زانیاری لەبارەی هاوتاكردنی موچەی كەسوكاری شەهیدان و زیندانیانی سیاسی هەرێم لەگەڵ بەغدا 21 views\n“لەژێر زەوی دەیاننێژین” 12 views\nسەیرترین جۆره‌كانی زه‌واج له جیهاندا 12 views\nهەرێم و بەغدا لەسەر رادەستكردنی داهاتی نەوت رێككەوتوون 11 views\nکاتی سەردانیکردنی زیندانیان لە ڕۆژانی جه ژنی قورباندا دیاریکرا 11 views\nباوترین هۆكاره‌كانى به‌رزبوونه‌وه‌ى ئه‌نزیمه‌كانى جگه‌ر 10 views\nئه‌رشیفه‌کان مانگێک دیاری بکه ئاب 2019 ته‌مموز 2019 حوزه‌یران 2019 ئایار 2019 نیسان 2019 ئازار 2019 شوبات 2019 كانونی دووه‌م 2019 كانونی یه‌كه‌م 2018 تشرینی دووه‌م 2018 تشرینی یه‌كه‌م 2018 ئه‌یلول 2018 ئاب 2018 ته‌مموز 2018 حوزه‌یران 2018 ئایار 2018 نیسان 2018 ئازار 2018 شوبات 2018 كانونی دووه‌م 2018 كانونی یه‌كه‌م 2017 تشرینی دووه‌م 2017 تشرینی یه‌كه‌م 2017 ئه‌یلول 2017 ئاب 2017 ته‌مموز 2017 حوزه‌یران 2017 ئایار 2017 نیسان 2017 ئازار 2017 شوبات 2017 كانونی دووه‌م 2017 كانونی یه‌كه‌م 2016 تشرینی دووه‌م 2016 تشرینی یه‌كه‌م 2016 ئه‌یلول 2016 ئاب 2016 ته‌مموز 2016 حوزه‌یران 2016 ئایار 2016 نیسان 2016 ئازار 2016 شوبات 2016 كانونی دووه‌م 2016 كانونی یه‌كه‌م 2015 تشرینی دووه‌م 2015 تشرینی یه‌كه‌م 2015 ئه‌یلول 2015 ئاب 2015 ته‌مموز 2015 حوزه‌یران 2015 ئایار 2015 نیسان 2015 ئازار 2015 شوبات 2015 كانونی دووه‌م 2015


عوسمان محه‌مه‌د هه‌ورامی: ئەرکی نووسەرانی ئەم بوارە زۆر بەرین و فراوانەیە، ڕۆژانە ئاگاداری گۆڕانکارییە پەروەردەییەکانی ناوەوەو ده‌رەوەی وڵات بن و کەڵکیان لێوەرگرن – CHRA.TV\nپه‌یامی وه‌زیری فه‌رهه‌نگ و سه‌رۆکی رێکخراوی سینه‌مایی ئێران بۆ فێستیڤاڵی کورته فیلمی تاران\n63 به‌رهه‌م له 19 وڵاتی جیهان له به‌شی کێبڕکێی نێونه‌ته‌وه‌یی فێستیڤاڵی کورته فیلمی تاران رکابه‌ری ده‌که‌ن\nئالیتا ئاندرا لە دوو ساڵییەوە بوو بە وێنەکێشێکی جیهانی..\nنوێترین پرۆژەی کەیوان کەریمی لە پەنجاهەمین فێستیڤاڵی نێودەوڵەتی فیلمی ڕۆتێڕدامی هۆڵەندا\nله دۆخێكی ئاڵۆزو دژواردا ده‌نگی شه‌ری ناوخۆ به‌رز ئه‌بێته‌وه\nئۆپەرێتی: لە پێناو پارێزگاری لە ژینگە\nبۆ (ڕاسا) ی بچکۆلە\nڕۆمانی کتێبفرۆش و چەند سەرنجێکی ڕەخنەیی\nبۆ سڵێمان هەڵشۆیی” وەك ئەوانەی ئێستا بونیان هەیە” خۆت دەربازبکەو ببە بە سەرۆكی داهاتوو\nسەرەتا / وتار و بیروڕا / دیمانە / عوسمان محه‌مه‌د هه‌ورامی: ئەرکی نووسەرانی ئەم بوارە زۆر بەرین و فراوانەیە، ڕۆژانە ئاگاداری گۆڕانکارییە پەروەردەییەکانی ناوەوەو ده‌رەوەی وڵات بن و کەڵکیان لێوەرگرن\nعوسمان محه‌مه‌د هه‌ورامی: ئەرکی نووسەرانی ئەم بوارە زۆر بەرین و فراوانەیە، ڕۆژانە ئاگاداری گۆڕانکارییە پەروەردەییەکانی ناوەوەو ده‌رەوەی وڵات بن و کەڵکیان لێوەرگرن\nCHRA.TV 13/06/2020\tدیمانە, وتار و بیروڕا\nله سۆنگه‌ی دڵسۆزیی و خۆشه‌ویستیمان بۆ نه‌وه‌كانی دواڕۆژی كوردستان و بۆ گرنگیدان و بـایـه‌خی زیاتر به ئه‌ده‌بیاتی منـداڵان، وه كـاری زۆرتـر له‌سه‌ر ئه‌و ئه‌ده‌بـه پێویسته‌ی زارۆكان، ڕوومـان لـه ده‌رگـه‌ی مـاڵـی دڵ و بیـر و ئه‌ندێشه‌ی كه‌سایه‌تییه‌كی دیار و ناسراوی دونیای ئه‌ده‌بیاتی منداڵان كرد، كه ئه‌ویش: به‌ڕێز مامۆستا “عوسمان محه‌مه‌د هه‌ورامی” شـاعیـر و نووسـه‌ره. بـه خـۆشـحـاڵیـه‌وه ده‌رگـه‌ی لێكردینه‌وه‌و به هـه‌گبـه‌ی پـڕ له زانیاری ده‌رباره‌ی ئه‌ده‌بیاتی زارۆكان و زۆر به وردی و به كورت و پوختی وه‌ڵامی داینه‌وه. ئێمه دركمان به‌وه كرد و زانیمان، كه مامۆستا عوسمان چه‌نده خه‌مخۆر و دڵسۆزی منداڵانه و ساڵانێكی دوور و درێـژه له‌و بـواره‌دا جێ ده‌سـتی دیـاره‌و خـزمـه‌ت بـه‌و تـوێـژه گرنگـه‌ی كۆمه‌ڵگـه‌ی كـوردی ده‌كـات، بۆیـه ئێمه‌ش لـه‌خزمه‌تیدا پـرسـیـمـان و گوتمان:\nسـڵاو مامۆستا “عوسمان محه‌مه‌د هه‌ورامی” ئـەم کـاتـەت بـاش.\nپێمان بـاشـە ڕای بەڕێزتان بزانین سـەربارەت بە شیعر و ئەدەبیاتی منداڵان، یـان چۆن بۆ منداڵان بنووسرێ، یاخود چی باشە بۆ ئەوەی بیخەینە بەر چاوی منداڵانی کوردزمانمان، یان بەڕێزت چ پێشنیارێكت هـه‌یـه، یاخود هەر شتێکت پێباش بـوو ســەبـارەت بـە شیعر و ئەدەبـیــاتـی منـداڵان، پێمان خۆشه ئـامـاژەی پـێـبکـەیـت؟\nسازدانی: ڕۆستەم خامۆش\nمامۆستا عوسمان محه‌مه‌د هه‌ورامی\nله باره‌ی نووسین بۆ زارۆ، به‌م شێوه‌یه بۆمان دواو گوتی:\nلە چەندین نووسیـن و کۆڕ و دیداری ڕادیـۆ و تەلەڤزیۆنیدا، لە فێستیڤاڵی ئەدەب و زمانی کوردیدا لە زانکۆی سنە، بەهـاری ( ۲۰۱۰ )، هەروەها لەو میواندارییەی سەنتەری فرە زمان ــ لە سوید، پاشان لە نەرویچ ، هاوینی ساڵی ( ۲۰۱۱ ) بــۆم کرا، دواتر لـە کۆڕێكدا لـە یەکێتیی نووسەرانی كورد، لقی سلێمانی، هـەروەهـا لـە نووسینێکمدا لـە گۆڤـاری ( نووسەری کورد )، یەکێتیی نووسـەرانی كورد ـــ لقی هەولێر، بـە شێوەیـەکــی فراوان بــاســی نـووســـیـــن بـــــۆ منداڵ و ئامانجەکانیم بـاسـکـردوون و نـووســەران کـەڵــکــی چـاکیـــان لـەو بـابـەتـانـەم وەرگـرتــووە.\n* دەبـێ نـووسـەری جیهانە ڕەنگیـنـەکـەی منـداڵان، زۆر بـاش و بـەگوێرەی قـۆنـاخــەکـــانــی تـەمـەنـیــان شــــارەزای دەروونـنـاسـیی و زمـانـیــان بــێ.\n* نووسینی بابەتەکـان بـە زمانێکـی ڕەوان و پــاراو، کــە یەکێکـە لـە ئامانجە سەرەکییەکان بۆ گەشەپێدانی زمانەکەمان. بـۆیـە ناکرێ، بەتایبەتی لە نووسینی هۆنراوەدا، شوێنگۆڕکێ و پاش و پێش بە وشە بکرێ بۆ دروستکردنی سەروا.\n* تا دەتوانرێ، هەڵێنجانی بابەتەکان لە ژینگەی کۆمەڵ و جیهانە جوانەکەی خودی منداڵەوە، جا بەرەبەرە هەنگاونان بــۆ دەوروبەر و دوورتر.\n* بەگوێرەی قۆناخەکانی پەروەردەکردنی منداڵ، هۆنراوە ( 4 ، ٦ ، ۸ ) دێڕ پترنەبێ، دەنا با بکرێتە ئۆپەرێت.\n* ناکـرێ وشەی ڕەق و زبر و تەنزئامێز بەکـار بهێنرێ، بـــۆ نمـوونـە لـە جیاتیی ( هـاروهـاج )، بگـوتـرێ ( بزێـو )، ( تـەمـەڵ ), بگـوتـرێ ( دواکـەوتـوو ).\n* هاندان و سەرپەرشتیکردنی جگەرگۆشەکان بـــۆ خوێندنەوەی بابەتی چـاك و نووسینی جوان.\n* دایەنگە و باخچە و قوتابخانە، گونجاوترین ژێدەر و زەمینەی لەبار و ڕەخساون بــۆ نووســەری بواری پەروەردەی دروسـت و بەجێ.\nدەتوانرێ بگوترێ، گەر نووسـەر، یـان هۆزانڤان مامۆستابێ، ڕۆژانـە لەتەك منداڵدایـە و زۆر چـاکـتـر ئامانـج و ئەنجام ئەپێکێ.\n* ئەرکی نووسەرانی ئەم بوارە زۆر بەرین و فراوانەیە، ڕۆژانە ئاگاداری گۆڕانکارییە پەروەردەییەکانی ناوەوە و ده‌رەوەی وڵات بن و کەڵکیان لێوەرگرن.\n* پێویستە بگوترێ، گـۆڤـار و بڵاوکراوە تایبەتەکان بە ئەدەبی منداڵ، یەکەمین بـەرپـرسـن لـە بڵاوکردنـەوه‌ی نووسـیـنـی زۆر و بــۆر و کـرچـوکـاڵ.\n* ئەرکی هەردوو وەزارەتی پەروەردە و ڕۆشنبیرییە، بەسەرپەرشتیی شارەزا ئەزمووندار و ناودارەکان، مانگانە، بە تیراژی چوار، پێنج هەزار دانە ، چەند گۆڤارێکی وابەستە بە پەروەردە و ئەدەبی منداڵ بخەنە بەر دیدە گەشەکانی زارۆی کورد و هەمیشە پەرەیان پێبدرێ. بـە هەر بیانوویەکیشبێ، نــابــێ ڕاگیرێن، وەك لـە ســاڵی ( ۲۰۱۱ )دا، دوور لەگشت بنەمایەك و بەرپرسییەتیی پەروەردەیی، بەرانبەر بـە گــۆڤــاری ( هەنگ )ی ئــازیــز کــرا.\n*خوازیارم بانگەوازی دڵسۆزان بخرێتە بەردەم بەرپرسانی باڵا و کاری بۆ بکرێ.\n– عوسمان محەمەد هەورامی\n– له ساڵی ١٩٤٠ لە شارۆچكەی تەوێڵە لە دایكبووە.\n– له ساڵی ١٩٤٧ لە قوتابخانەی تەوێڵە خراوەتە بەر خوێندن.\n– له ساڵی ١٩٤٨ماڵیان چووه‌ته شاری سلێمانی و ئێستاش هه‌ر له‌و شاره نیشته‌جێیه.\n– خوێندنی سەرەتایی و ناوەندی و ئامادەیی بەشی وێژەیی لە شاری سلێمانی تەواو كردووە.\n– ساڵی ١٩٥٨ لە قوتابخانەی تەوێڵەی سەرەتایی كوڕان مامۆستای كاتیی بووە.\n– ساڵی ١٩٥٩ له‌بەشی زمانی كوردی له كۆلیژی ئاداب له به‌غداد وه‌رگیراوه، بەڵام له‌به‌ر هەژاریی تەنها دوو مانگ خوێندویه‌تی و به ناچاریی وازی لێهێناوه.\n– ساڵی 1959 لە گوندی (چنارنە)ی سەر بە ناحیەی (بنگرد) كراوە بە مامۆستای كاتیی.\n– ساڵی١٩٦٠بووه به مامۆستای هه‌میشه‌یی له گوندی (شێنێ)ی سەر بە قەڵادزێ.\n– ماوه‌ی 14 ساڵ به‌رنامه‌ی (خه‌نده) ی پێشكه‌ش كردووه له ڕادیۆی ده‌نگی گه‌لی كوردستان.\n– بۆ ماوه‌ی 47 ساڵ وه‌ك مامۆستایه‌كی دڵسۆز، خزمه‌تی به منداڵان كردووه.\n– یه‌كه‌م كه‌س بووه، كه وشه‌ی (ئاماژه)ی له نووسیندا به‌كارهێناوه.\n– ساڵى ٢٠٠٣-٢٠٠٦ وەک شارەزا لە خانەى وەرگێڕان کاریکردووە.\n– تا ئێستا 18 كتێبی به‌چاپگه‌یاندووه بۆ منداڵان.\nچه‌ندین خه‌ڵاتی ڕێزلێنانی پێبه‌خشراوه، له‌وانه:\n1- وه‌زاره‌تی ڕۆشنبیریی حكومه‌تی هه‌رێمی كوردستان، دووجار.\n2- بەڕێوەبەرێتى پەروەردەى سلێمانى.\n3- بنکەى ڕووناكبیری گەلاوێژ.\n4- دووەمین فیستیڤاڵى هەورامان.\n5- گۆڤاری گوڵه‌كان.\n6- گۆڤاری جگه‌رگۆشه‌كان.\nعوسمان محه‌مه‌د هه‌ورامی


سه‌روه‌ر پێنجوێنی - : 'ئیسلام بەرهەمهێنانەوەی كولتووری عەرەبیی پێش خۆیەتی' ـ دیمانه‌ی (ڕووبه‌ری داهێنان)\n'ئیسلام بەرهەمهێنانەوەی كولتووری عەرەبیی پێش خۆیەتی' ـ دیمانه‌ی (ڕووبه‌ری داهێنان)\nئیسلام لە شێوازی ژیان و مامەڵە و هەڵسوكەوتدا\nتەنها بەرهەمهێنانەوەیەكی كولتووری عەرەبیی پێش خۆیەتی\nدیمانه‌ی (رووبه‌ری داهێنان)\nئاماده‌کردنی: شێرزاد عه‌بدوڵڵا\n١٠ / ٣ / ٢٠١٠\nله‌م دیمانه تایبه‌ته‌ی (ڕووبه‌ری داهێنان) دا سه‌روه‌ر پێنجوێنی وه‌ك نووسه‌ر و لێكۆڵه‌رێكی ئیسلامی تیشك ده‌خاته سه‌ر ئه‌و تایبه‌تمه‌ندییانه‌ی ئایینی ئیسلام له ئایینه‌كانی تر جیاده‌كاته‌وه، هه‌روه‌ها ئاماژه به داب و نه‌ریته‌كانی عه‌ره‌ب له پێش هاتنی ئایینی ئیسلام ده‌كات و چه‌ند ته‌وه‌رێكی دیكه‌ش ده‌وروژێنێت.\nرووبه‌ر ـ داهێنان: به پێی ئه‌وه‌ی توێژینه‌وه‌ی زانستی له‌سه‌ر ئایینه‌كان ده‌كه‌یت، تۆ چۆن پێناسه‌ی ئایینی ئیسلام ده‌كه‌ی به‌رامبه‌ر به ئایینه‌كانی تر؟ یاخود بڵێین چ تایبه‌تمه‌ندییه‌ك ئایینی ئیسلام له ئایینه‌كانی تر جیاده‌كاته‌وه؟\nسه‌روه‌ر پێنجوێنی: پێش هه‌مووو شتێك ئیسلام هه‌ر ئایینێكه له ئایینه‌كان. هه‌موو ئایینێكیش له كۆتاییدا هه‌ر ئایینێكه و نوێنه‌ر و به‌رجه‌سته‌كه‌ری كولتووری كۆمه‌ڵگه‌یه‌كه و له هه‌مانكاتیشدا هه‌مووو ئایینێك تایبه‌تمه‌ندی و جیاكه‌ره‌وه‌ی خۆی هه‌یه، له‌به‌ر ئه‌وه‌ی له بنه‌ڕه‌تدا هه‌موو كولتوورێكیش تایبه‌تمه‌ندی و جیاكه‌ره‌وه‌ی خۆی هه‌یه. ئه‌گه‌ر ئێمه باس له تایبه‌تمه‌ندی و جیاكه‌ره‌وه‌كانی ئیسلام بكه‌ین ئه‌وه له‌م سۆنگه‌یه‌وه‌یه، جگه‌له‌وه‌ی هه‌ندێك بارودۆخ و حاڵه‌ت هه‌ڵكه‌وتوون بۆ ئیسلام كه مۆركێكی تا راده‌یه‌ك تایبه‌تییان به ئیسلام داوه، به هۆی نه‌بوونی فیكری فه‌لسه‌فی و تیۆری تیۆلۆجیایی ئاڵۆز له پشتی تیۆلۆجیا (خواوه‌ندناسی) ی قورئانییه‌وه، بیرۆكه‌ی خوا و (تیۆلۆجیای ئیسلامی) به‌گشتی شێوه‌یه‌كی روون و ساده و بێگرێ و شه‌قڵبه‌ستوی وه‌رگرتووه كه وایكردووه بیرۆكه‌ی خوا له ئیسلامدا له بیركردنه‌وه‌ی مرۆڤی هاوچه‌رخ ده‌رباره‌ی خوا نزیك ببێته‌وه، ئه‌مه‌ش چونكه خاوه‌نی قورئان قوتابیی قوتابخانه‌یه‌كی فه‌لسه‌فیی كۆن یان تیۆسۆفیایی نه‌بووه تا له تیۆلۆجیاكه‌یدا ئه‌وه ره‌نگ بداته‌وه و ببێته هۆی ئاڵۆزی و نامۆیی. هه‌روه‌ها به‌هۆی ساده‌یی و كاڵبوونه‌وه‌ی ئه‌و بتپه‌رستییه‌وه كه ئیسلام رووبه‌ڕووی بووه‌ته‌وه و قورئان ره‌خنه‌ی لێ گرتووه و دواندویه‌تی و هه‌روه‌ها به‌هۆی ئه‌وه‌وه كه ئیسلام له‌گه‌ڵ ئه‌و كۆمه‌ڵگه بتپه‌رستییه‌دا كه‌وتووه‌ته كێشه و ململانێی تونده‌وه، (یه‌كتاپه‌رستیی ئیسلامی) رۆشنیی زیاتری په‌یدا كردووه و به‌هێزتر بووه، به‌شێوه‌یه‌ك یه‌كتاپه‌رستی له ئیسلامدا بووه‌ته پایه‌یه‌كی بنه‌ڕه‌تی و دروشمێكی سه‌ره‌كی. هه‌روه‌ها به هۆی گه‌شه‌كردنی بیرۆكه‌ی (پێغه‌مبه‌رایه‌تی) له كولتووری ئایینی ناوچه‌كه‌دا و به هۆی ئه‌وه‌شه‌وه كه (موحه‌ممه‌د) پێغه‌مبه‌رێكی نموونه‌یی بووه له‌وانه‌ی پێكهاته‌یه‌كی ده‌ماری و ده‌روونیی وایان هه‌یه كه ده‌توانرێت به به‌هره‌یه‌كی پێغه‌مبه‌رانه دابنرێت، به هۆی ئه‌وانه‌وه (پێغه‌مبه‌رایه‌تی) له ئیسلامدا زیاتر گه‌شه‌یكردووه و په‌یوه‌ندی (په‌یامنێر) و (په‌یامبه‌ر) له كه‌سێتیی (موحه‌ممه‌د) زیاتر روون بووه‌ته‌وه، بۆیه له قورئاندا ده‌نگی (خواوه‌ند) بۆ خۆی وه‌كو ده‌نگی سه‌ره‌كی و قسه‌كه‌ر دیاره، ئه‌مه‌ش له مێژووی ده‌قه ئایینییه‌كاندا نوێ بووه و ده‌گمه‌نه، له ده‌قه ئایینییه‌كانی پێشوودا ده‌نگی (چیرۆكخوان) زاڵه و ده‌نگی پێغه‌مبه‌ر له گێڕانه‌وه‌ی چیرۆكخواندا ده‌رده‌كه‌وێت و ده‌نگی (خواوه‌ند) له گێڕانه‌وه‌ی پێغه‌مبه‌ردا ده‌رده‌كه‌وێت. هه‌روه‌ها به هۆی ئه‌وه‌وه كه ده‌قی قورئان له رووی سه‌رچاوه‌وه زیاتر گه‌ڕانه‌وه‌ی هه‌یه بۆ هه‌ندێك ده‌قی (یه‌هودی ـ مه‌سیحی) ی لاوه‌كی و نانموونه‌یی، بۆیه قورئان له چیرۆكه‌كانیدا و له‌و بیره ئایینییه‌دا كه له‌سه‌ر ئه‌و چیرۆكانه هه‌ڵی ده‌چنێت تا راده‌یه‌ك نامۆ بووه به ئایینی (یه‌هودی) و (مه‌سیحی) ی نموونه‌یی و ئه‌مه‌ش دیمه‌نێكی به ئیسلام و چه‌مكه ئیسلامیه‌كان و (هیستۆریۆگرافیا) ی ئیسلامی داوه، كه نامۆیه به ئایینی (یه‌هودی) و (مه‌سیحی) ی هاوچه‌رخ كه راسته‌وخۆ ده‌چنه‌وه سه‌ر رێبازی سه‌ره‌كی و ستاندارد، به‌ڵكو ئیسلام بۆ خۆی میراتگری ئاڕاسته‌یه‌كی ئایینیی گونجێنه‌كی (توفیقي) ی نێوان ئایینی یه‌هودی و مه‌سیحی و كولتووری عه‌ره‌بی و ئایینی عه‌ره‌بیی پێش ئیسلامه، ئه‌مه‌ش پێكهاته و دیمه‌نێكی جیاوازی به‌خشیوه به ئیسلام. هه‌روه‌ها به هۆی ئه‌وه‌وه كه ئیسلام له‌چاو ئایینه گه‌وره‌كانی تر ئایینێكی تا راده‌یه‌ك نوێیه و له مێژوووی نوێوه نزیكه و دامه‌زراندنی ئایینه‌كه له‌گه‌ڵ نووسینه‌وه و چه‌سپاندنی ئه‌ده‌بیاتی ئایینه‌كه نێوانی زۆریان نییه، به‌شێوه‌یه‌ك په‌یوه‌ندی نێوانیان ببێته په‌یوه‌ندییه‌كی كولتووری رووت، بۆیه ئیسلام له‌چاو ئایینه گه‌وره‌كانی تردا له‌لایه‌نی مێژووویی و به‌ڵگه‌داری و متمانه‌داریی مێژووییه‌وه حاڵی باشتره و مێژووی سه‌ره‌تای ئیسلام له مێژووی سه‌ره‌تای ئایینه‌كانی تر روونتره، هه‌رچه‌ند له كه‌له‌پوری مێژوویی ئیسلامیشدا ره‌گه‌زی نامێژوویی و كولتووریی رووت هه‌بێت. ئه‌مانه‌ش كه باسمكردن هه‌موویان په‌یوه‌ستن به قۆناغی گه‌شه‌كردنی ئایینه‌وه له ناوچه‌كه‌دا، مه‌به‌ستم ئه‌وه‌یه هه‌موو ئایینێك، له‌وانه‌ش ئیسلام تایبه‌تمه‌ندی خۆی هه‌یه، به‌ڵام ئه‌مه هه‌ر گوزارشته له دیارده‌یه‌كی سروشتی و له حاڵه‌تێكی هه‌میشه‌یی كه هه‌موو ته‌وژمێكی كۆمه‌ڵگه‌ی مرۆڤ به هۆی ئه‌و بارودۆخه تایبه‌تییه‌وه كه بۆی هه‌ڵكه‌وتووه كۆمه‌ڵێك تایبه‌تمه‌ندی په‌یدا ده‌كات. ده‌توانین هه‌ندێك تایبه‌تمه‌ندیی تری ئیسلام بدۆزینه‌وه كه په‌یوه‌ندییان به ژینگه‌ی سه‌رهه‌ڵدانی ئایینه‌كه و ئه‌و كولتووره عه‌ره‌بییه‌وه هه‌یه كه هه‌ڵگر و به‌رهه‌مهێنه‌ری ئیسلامه وه‌كو ته‌وژمێكی كۆمه‌ڵایه‌تی له مێژوودا، بۆ نموونه: له‌به‌ر ئه‌وه‌ی (تاڵانكاری) (الغزو) پێكهێنه‌رێكی كولتووری عه‌ره‌بی بووه و مرۆڤی عه‌ره‌بی به سروشتی خۆی حه‌زی له تاڵانكاری بووه و تاڵانكاریی به رێگه‌یه‌كی ره‌وا و سه‌ربه‌رزانه زانیوه بۆ په‌یداكردنی رزق‌و‌رۆزی، له‌به‌ر ئه‌وه‌ش كه ئیسلام له ساتی سه‌رهه‌ڵدانییه‌وه كه‌وتووه‌ته كێشمه‌كێشه‌وه و دوژمنی هه‌بووه و پێویستی به به‌رگری و هێرش هه‌بووه و كه‌وتووه‌ته ناو هاوكێشه‌ی ململانێی خێڵه‌كیه‌وه و هه‌ر زوویش ئامانجی فراوانكردنی قه‌ڵه‌مڕه‌و و داگیركردنی ناوچه‌كانی ده‌وروبه‌ر بووه‌ته ئامانجێكی و له‌گه‌ڵ ئامانجی بانگه‌وازدا گرێی داوه. له‌به‌ر هه‌موو ئه‌وانه تایبه‌تمه‌ندییه‌كی ئیسلام بریتییه له بنه‌مای (جیهاد) و (غه‌زا) و بنه‌مای تێكۆشانی چه‌كدار له پێناوی ئیسلامدا كه له‌گه‌ڵ (یه‌كتاپه‌رستی) دا بووه‌ته دوو پایه سه‌ره‌كییه‌كه‌ی ئیسلام، لێره‌وه ئیسلام به‌وه له كۆمه‌ڵگه‌ی نوێدا جیاده‌بێته‌وه كه (توندوتیژی) شێوازێكی چه‌سپاوی مامه‌ڵه‌كردنییه‌تی له‌گه‌ڵ كۆمه‌ڵگه‌ی ده‌ره‌وه‌ی خۆی و باوه‌ڕی پێیه‌تی و به (فه‌زیله) یه‌كی ده‌زانێت.\nبه‌ڵام ئه‌گه‌ر پرسیاره‌كه‌ت رووبه‌ڕووی موسڵمانێكی باوه‌ڕدار یان رۆشنبیرێكی ئیسلامی بكه‌یته‌وه، ده‌بینیت پێش سه‌رنجدانی هه‌ر شتێكی تر ئه‌وه‌ت بۆ دووپات ده‌كاته‌وه كه ته‌نها ئیسلام ئایینی ئاسمانیی راسته‌قینه‌یه و ئایینه‌كانی تر یان ده‌ستكردن و بتپه‌رستین یان ئاسمانین و ده‌ستكاری كراون. ئیتر هیچ هۆشیارییه‌كی مێژوویی به‌رامبه‌ر دیارده‌كه نییه، وه‌كو شوێنكه‌وته‌ی هه‌موو ئایینه‌كانی تر هه‌ر ته‌نها بیروباوه‌ڕه‌كه‌ی خۆی دووپات ده‌كاته‌وه.\nرووبه‌ر ـ داهێنان: له‌پێش هاتنی ئایینی ئیسلام چه‌ند داب‌و‌نه‌ریتێك هه‌بوون له كولتووری عه‌ره‌بیدا ناونراون "داب‌و‌نه‌ریتی جاهیلی" وه‌كو تاڵانی و فره‌ژنی و مانگه حه‌رامه‌كان و چه‌ندانی ترن بۆچی ئه‌مانه خزانه نێو ئایینی ئیسلام، ئایا هیچ جیاوازییه‌كی جه‌وهه‌ری به‌خۆوه بینیوه وه‌ك له‌پێش ئایینی ئیسلام موماره‌سه ده‌كران؟\nسه‌روه‌ر پێنجوێنی: ئیسلام له‌لایه‌نێكیه‌وه له‌سه‌ر ئه‌م داب‌و‌نه‌ریته عه‌ره‌بییانه دامه‌زراوه. ئیسلام به ته‌واوی كاریگه‌ری ئایینه ئیبراهیمیه‌كانی (یه‌هودی) و (مه‌سیحی) ی وه‌رنه‌گرتووه و نه‌یتوانیوه له ره‌گ‌و‌ریشه‌ی ناوچه‌یی و خۆڕسكیی خۆی دابڕێت، به‌ڵكو له شێوازی ژیان و مامه‌ڵه و هه‌ڵسوكه‌وت و له زۆر یاسای ژیانی كۆمه‌ڵایه‌تیدا ته‌نها به‌رهه‌مهێنانه‌وه‌یه‌كی كولتووری عه‌ره‌بیی پێش ئیسلامه. لێره‌وه ده‌بینین ئه‌و كولتووری (تاڵانكاری) یه‌ی پێش ئیسلام به‌شێك بووه له ژیانی مرۆڤی عه‌ره‌بی، كاتێكیش ئیسلام هات ته‌نها ئامانج و پاساوی تاڵانكاریی گۆڕی، به‌ڵكو هێزه ئیسلامییه‌كه هه‌ر له سه‌رده‌می پێغه‌مبه‌ریشدا تاڵانكاریی به‌رامبه‌ر هۆز و خێڵه‌كانی ده‌وروبه‌ر ده‌كرد، به‌ڵام پاساوی هه‌ڵمه‌ته‌كان گۆڕا، ئه‌گه‌رنا هه‌مان تاڵانكاری بوو، هه‌روه‌كو پێش ئیسلام موڵك و سامان و كه‌ل‌و‌په‌ل و هه‌روه‌ها مه‌ڕ‌و‌ماڵات و هه‌روه‌ها ژن و منداڵی خێڵ به‌تاڵانی ده‌بران، ئه‌وه‌یشی پیاو بووایه و به‌رگری بكرایه هه‌روه‌كو پێش ئیسلام ده‌كوژرا. هیچ خێڵێكی جوله‌كه‌ش له نیمچه‌دوورگه‌كه‌دا نه‌ما هێرشی نه‌كرێته سه‌ر و زه‌وی‌و‌زار و ماڵ‌و‌سامانی داگیر و تاڵان نه‌كرێت و ئیسلام و موسڵمان (عه‌ره‌ب) ی پێ قه‌ڵه و نه‌كرێت. نه‌ك هه‌ر سه‌باره‌ت به تاڵانكاری و فره‌ژنی و مانگه حه‌رامه‌كان (الأشهر الحُرُم) ، به‌ڵكو له په‌رستشه سه‌ره‌كییه‌كانیشدا ئیسلام به‌ته‌واوی سوودی بینیوه له داب‌و‌نه‌ریت و هێماكانی ئایینیی عه‌ره‌بیی پێش ئیسلام، هه‌رچه‌ند ئیسلام ئه‌و داب‌و‌نه‌ریت و هێمایانه‌ی به پاشماوه‌ی ئایینی ئیبراهیمی و (حه‌نیفییه‌ت) ی ئیبراهیم لێكداوه‌ته‌وه و پێناسه كردووه، به‌ڵام ئێمه ئێسته ده‌زانین كه مه‌ككه و حیجاز هیچ په‌یوه‌ندییه‌كی به (ئیبراهیم) و ئایینی ئیبراهیمیه‌وه نییه و هه‌موو ئه‌و هێما ناوچه‌یی و خۆڕسكیانه‌ی ئیسلام له سروتی وه‌كو (حه‌ج) دا سوودی لێ بینیون هه‌موویان پاشماوه‌ی ئه‌و ئایینه عه‌ره‌بییه‌ی پێش ئیسلامن كه ئیسلام سوور بووه له‌سه‌ر كوێركردنه‌وه‌ی و سه‌رله‌نوێ پێناسه‌كردنه‌وه‌ی و جگه‌له‌وه‌ش به دروستكردنی دابڕان (قطیعة) ێك له‌و كولتووره پێشینه‌یه له رێگه‌ی ناوزه‌دكردنییه‌وه به نه‌فامی (الجاهلیة) .\nبه‌ڵام ئێمه هه‌ر ئه‌وه له ته‌وژمێكی كۆمه‌ڵایه‌تیی مێژوویی چاوه‌ڕوانده‌كه‌ین ئه‌گه‌رچی ئه‌و ته‌وژمه بۆ جێگه و چه‌رخی خۆی تازه‌گه‌ریشی كردبێت. ئه‌گه‌ر ئیسلام داپچڕاو بووایه له جێگه و پێگه‌ی سروشتیی خۆی و شوێنه‌واری ژینگه‌ی خۆی پێوه دیار نه‌بووایه ئه‌و كاته شتێكی سه‌یر و ناسروشتی ده‌بوو.\nرووبه‌ر ـ داهێنان: زۆرێك له ئیسلامییه سیاسییه‌كان بانگه‌شه بۆ ئه‌وه ده‌كه‌ن كه ئایینی ئیسلام به زیاده‌وه مافی ئافره‌تی داوه، رای جه‌نابتان له‌سه‌ر ئه‌مه چۆنه؟\nسه‌روه‌ر پێنجوێنی: ئیسلام وه‌كو ته‌وژمێكی كۆمه‌ڵایه‌تی له مێژوودا، له دوو چوارچێوه و پۆلێندا ژنی بینیوه‌ته‌وه: ژنی خانم كه له (حه‌ریم) دا ده‌مێنێته‌وه و كه‌س نایبینێت و به‌شێكه له كه‌سێتی و (شه‌ره‌ف) ی پیاو كه سه‌ردار و خاوه‌نی ماڵ و خێزانه. له‌گه‌ڵ كه‌نیزه‌ك كه به‌شێكه له ماڵ و موڵكی پیاو. ئیتر ئیسلام له ده‌ره‌وه‌ی ئه‌م دوو پۆلێن و چوارچێوه‌یه بیری له ژن نه‌كردووه‌ته‌وه. ژنی سه‌ربه‌خۆ، له قاموسی ئیسلامدا نییه. ئه‌و به‌ره‌وپێشچوونه رێژه‌ییه‌ش كه هه‌ست ده‌كرێت له قورئاندا مافی ژن به‌ده‌ستی ده‌هێنێت، ته‌نها به‌ره‌وپێشچوونێكی واقیعییه، واته به‌سراوه‌ته‌وه به مه‌رجه واقیعییه‌كه‌یه‌وه، نه‌ك بیركردنه‌وه‌یه‌كی تیۆریی بێسنوور له پشتییه‌وه هه‌بێت كه هه‌میشه ئاماده‌ی نوێبوونه‌وه و فراوانبوون بێت. بۆیه وا ده‌ڵێم، چونكه هه‌رچه‌ند ئیسلام له‌چاو داب‌و‌نه‌ریتی كۆمه‌ڵایه‌تیی عه‌ره‌بیی پێش ئیسلام له هه‌ندێك لایه‌نه‌وه له مافی ژندا چاكسازی كردووه، بۆ نموونه: به‌پێی ئه‌ده‌بیاتی ئیسلامی (كه به ته‌واوی لێیشی دڵنیا نین) ، له‌پێش ئیسلامدا كچ بێبه‌ش كراوه له میرات، به‌ڵام قورئان نیوه‌ی به‌شی كوڕی دا به كچ له میرات، جا ئه‌مه هه‌رچه‌ند چاكسازییه‌كه، به‌ڵام به‌سراوه‌ته‌وه به چوارچێوه سروشتییه‌كه‌ی خۆیه‌وه، هه‌مان ئه‌و به‌ها كۆمه‌ڵایه‌تییه كۆنه‌ی هه‌ڵگرتووه و نه‌یتوانیوه له‌وه رزگاری ببێت و كچ و كوڕ یه‌كسان بكات له میراتدا. بێگومان ئێمه هه‌ر ئه‌وه‌نده له ته‌وژمێكی كۆمه‌ڵایه‌تیی مێژوویی چاوه‌ڕوان ده‌كه‌ین.\nله لایه‌كی تره‌وه، خه‌یاڵی ئیسلامی له‌سه‌ر ئه‌وه وه‌ستاوه كه ژن هی پیاوه، واته پیاو بنه‌ڕه‌ته، ژن ته‌نها له‌وه‌وه پێگه‌ی خۆی وه‌رده‌گرێت كه دروستكراوه بۆ پیاو. ئیتر ژن كه‌سێتیی سه‌ربه‌خۆی خۆی نییه. ئه‌مه ره‌نگدانه‌وه‌ی له خه‌یاڵی ئیسلامیدا زۆره و له (ئێسكاتۆلۆجیا) (أخرویات) ی ئیسلامیشدا ره‌نگی داوه‌ته‌وه، له قورئاندا ده‌بینین كه له به‌هه‌شتیشدا ژن بۆ پیاو دروستكراوه، نه‌ك ژن وه‌كو كه‌سێتیی سه‌ربه‌خۆ پاداشت بدرێته‌وه. لێره‌وه ئه‌و پرسیاره دێته كایه‌وه كه هه‌ندێك دێت به خه‌یاڵیاندا كه (ئه‌گه‌ر پیاو له به‌هه‌شتدا حۆری هه‌یه، ئه‌ی ژن؟) ، ئه‌م پرسیاره هه‌رچه‌ند منداڵانه دێته پێش چاو، به‌ڵام له راستیدا گرفت و ئاڵۆزییه‌كی زۆریش بۆ بیری ئایینیی ئیسلامی دروست ده‌كات و هه‌ڵده‌گرێت لێكدانه‌وه‌ی بۆ بكرێت، به‌ڵكو له‌لایه‌نی واقیعییه‌وه ئێسته‌ش دوای ئه‌وه‌ی ئیسلام موتوربه كراوه به بیری نوێ و چاكسازی زۆر كراوه و گه‌لێك له موسڵمانان جیهانبینییان گۆڕاوه و سوودیان له بیری نوێ بینیوه، هێشتا مافی ژن له كۆمه‌ڵگه‌ی ئیسلامیدا خراپترین بارودۆخی هه‌یه.\nرووبه‌ر ـ داهێنان: له هه‌رێمی كوردستان حزبی ئیسلامی سیاسی میانڕه‌و، توندڕه‌و هه‌یه. ئه‌گه‌ر میانڕه‌وه‌كان ده‌سه‌ڵات بگرنه ده‌ست هه‌ر به میانڕه‌وی ده‌مێننه‌وه یان ده‌گۆڕێن بۆ توندڕه‌وی؟\nسه‌روه‌ر پێنجوێنی: راسته میانڕه‌و و توندڕه‌و هه‌یه. به‌ڵام پێموایه میانڕه‌و له‌ژێر باری ئیسلامدا ده‌ناڵێنێت و ره‌سه‌نایه‌تیی ئیسلامیی كه‌مده‌بێته‌وه و ده‌كه‌وێته به‌ر هێرشی ئه‌و لایه‌نه ئیسلامییانه‌ی كه توندڕه‌ون و ره‌سه‌نایه‌تیی ئیسلامییان پاراستووه. زۆر جاریش میانڕه‌وی گوزارشته له حه‌زی خۆگونجاندن و خۆجێكردنه‌وه و مانه‌وه. ئه‌وه میكانیزمێكی بیركردنه‌وه‌ی سروشتیی مرۆڤه كاتێك ده‌یه‌وێت خۆی بگونجێنێت و جێی خۆی بكاته‌وه. شتێكی تر هه‌یه پێی ده‌ڵێن (دابه‌شكردنی رۆڵه‌كان) (توزیع الأدوار) ، ئه‌مه‌یه وامان لێ ده‌كات كه دڵمان به هیچ لایه‌ن و كه‌سێتییه‌كی ئیسلامیی میانه‌ڕه‌ویش خۆش نه‌بێت، چونكه ئه‌گه‌ر به‌شێوه‌یه‌كی مه‌به‌ستیش نه‌بێت، به‌شێوه‌یه‌كی نامه‌به‌ست و ناهه‌ستیانه ئیسلامییه‌كان رۆڵی توندڕه‌و و میانڕه‌ویان له‌نێوان خۆیاندا دابه‌شكردووه، له راستیدا هه‌ردوو هه‌ڵوێسته‌كه‌یان پێویسته، هه‌ر یه‌كه‌یان بۆ جێگه‌ی خۆی. ئه‌وان پێویستییان به‌وه هه‌یه له باسی دیموكراسی و ئازادیدا رووی مه‌جلیسیان هه‌بێت و هه‌ندێك له عه‌لمانییه‌كانیش جاروبار قه‌رزبار بكه‌ن! له هه‌مانكاتیشدا پێویستییان به‌وه هه‌یه هێز و ده‌سه‌ڵات بنوێنن و ترس بخه‌نه دڵی خه‌ڵكێكه‌وه و ئه‌گه‌ر پێویستی كرد توندی یان توندوتیژی به‌رامبه‌ر هه‌ندێك كه‌س و لایه‌نیش بنوێنن.\nئینجا هه‌موو لایه‌كیان خۆیان به خاوه‌نی مه‌سه‌له‌كه ده‌زانن، چونكه په‌یام و ئه‌مانجه‌كه‌یان ئایینییه و هه‌موویان تێیدا به‌شدارن، بۆیه ئه‌گه‌ر لایه‌نێكی ئیسلامی بگاته ده‌سه‌ڵات ئه‌مه مانای وایه رۆژی هه‌موو لایه‌نه‌كانی تریانه.\nسه‌باره‌ت به‌وه‌ی (ئه‌گه‌ر لایه‌نێكی ئیسلامیی میانڕه‌و ده‌سه‌ڵات بگرێته ده‌ست هه‌ر به میانڕه‌وی ده‌مێنێته‌وه یان ده‌گۆڕێت بۆ توندڕه‌وی) ، ئه‌مه شتێكه به‌گشتی پێشبینی ناكرێت. ده‌كه‌وێته‌وه سه‌ر ئه‌و كۆمه‌ڵه خه‌ڵكه‌ی ئه‌و لایه‌نه‌یان پێكهێناوه و تا چ راده‌یه‌ك به‌رژه‌وه‌ندییان له هه‌نگاوێكی وه‌هادا هه‌یه و تا چ راده‌یه‌ك ئه‌و بواره‌یان بۆ ده‌ڕه‌خسێت و تا چ راده‌یه‌ك سیسته‌مه سیاسییه‌كه و ده‌وڵه‌ت بواری ئه‌وه‌یان ده‌داتێ، به‌ڵام به‌گشتی ده‌توانم بڵێم هه‌ر لایه‌نێكی ئیسلامی دوپاتی شوناسی ئیسلامیی كرده‌وه ترستان لێی هه‌بێت و داهاتووی پێ مه‌سپێرن، چونكه ئه‌و شوناسه ئیسلامییه قه‌رزێكه به‌سه‌ریه‌وه و هه‌ر ده‌بێت بیداته‌وه.


گواردیۆلا له باره‌ی چوونی بۆ یوڤێنتوس روونكردنه‌وه ده‌دات\nپێپ گواردیۆلا راهێنه‌ری مانچێسته‌ر سیتی رایگه‌یاند، هه‌واڵی چوونی بۆ یوڤێنتوس هیچ بنه‌مایه‌كی راستی نییه.\nله دوو رۆژی رابردوودا هه‌ندێك سه‌رچاوه‌ی هه‌واڵ له ئیتالیاوه ئاماژه‌یان به‌وه‌دا گواردیۆلا له‌گه‌ڵ یانه‌ی یوڤێنتوس رێككه‌وتووه هاوینی داهاتوو مه‌شقی تیپه‌كه وه‌ربگرێت، به‌ڵام گواردیۆلا هه‌موو ئه‌و هه‌واڵێنه‌ی ره‌تكرده‌وه و له دوای سه‌ركه‌وتنی تیپه‌كه‌ی به‌سه‌ر واتفۆرد له پرێمه‌رلیگ گوتی: "دوو ساڵی دیكه له گرێبه‌سته‌كه‌م له‌گه‌ڵ مانچێسته‌ر سیتیدا ماوه، به هیچ شێوه‌یه‌ك یانه‌كه‌م جێناهێڵم، ته‌نیا ئه‌گه‌ر ده‌رمبكه‌ن.\nگواردیۆلا هه‌روه‌ها رایگه‌یاند، كه دڵته‌نگه به هه‌واڵه‌کە و ئاماژه‌ی به‌وه‌دا، ده‌كرا رۆژنامه‌وانان له رێگه‌ی خۆی، یان به‌ڕێوه‌به‌ری كاره‌كانی، یاخود یانه‌ی یوڤێنتوسه‌وه راستیی هه‌واڵه‌كه وه‌ربگرن.\nقسه‌كانی گواردیۆلا له‌لایه‌ن بی بی سییه‌وه بڵاوكرایه‌وه و ئاماژه‌ی به‌وه‌دا، كه دڵته‌نگه به هه‌واڵه‌كه له‌به‌ر ماسیمیلیانۆ ئالێگریی راهێنه‌ری یوڤی و گوتیشی: "تاوه‌كو دوو وه‌رزی دیكه ناچمه یوڤێنتوس".\nگواردیۆلای ته‌مه‌ن 48 ساڵان، له 2016دا مه‌شقی یانه‌ی مانچێسته‌ر سیتی وه‌رگرتووه و هێشتا 2 ساڵی دیكه‌ش له گرێبه‌سته‌كه‌ی ماوه.


ئەو هۆکارانەی دەبنە هۆی خراپبونی گۆشتی سور\n2020-08-03 [11:42 AM]\nگۆشت ئەو پێکهاتە خۆراکیە زۆر گرنگانەی تێیدایە کە بۆ بنیادنان و گەشەکردنی لەش و دابینکردنی وزە پێویستن، دەبێت دڵنیابیتەوە لەوەی ئەو گۆشتەی دەیخۆیت خراپنەبوە و تەندروستە، لەشکر حەمید، ئەندازیاری خۆراک هۆکارەکانی خراپبونی گۆشتی بڵاوکردوەتەوە.\nیەکەم: ئەگەر پێش ئەنجامدانی كرداری سەر بڕین پشكنینی پزیشكی ڤێتەرنەری بۆ گیانلەبەرەكە نەكرێت ئەوا ڕەنگە گیانلەبەرەكە نەخۆش بێت و ڕاستەوخۆ لە دوای سەڕبڕین لەڕێگەی بەکارهێنانی گۆشتەکەیەوە بۆ مرۆڤ بگوازرێتەوە، هەربۆیە پێویستە گیانلەبەرەکە بەزیندویی پشکنینیان بۆبکرێت، مۆری لێبدرێت واتە لەژێر چاودێری تەندروستی ڤێتەرنەری سەربڕاوە هەر بۆیە گۆشتی سەر شەقامەکان هیچ مەرجێکی تەندروستی و ڤێتەرنەری تێدا نییە شیاوی بەکارهێنان نین.\nدوەم: ئەگەربێت و لەکاتی پێستەکەی و دەرکردنی ناو سکەکەیدا گۆشتەکە پیس ببێت بە ئاو پاک نابێتەوە، هەربۆیە پێویستە بە وردی رەچاوی جیاكردنەوەكە بكرێت.\nسێیەم: پێویستە بۆ گواستنەوەی گۆشت و بەروومەكانی فێنککەرەوە بەڕاد بەكاربهێنرێت بەتایبەت لە كەشە گەرمەكاندا، چونكە پلەی گەرمی بەرز هۆكارە بۆ زو خراپبونی گۆشتەكە.\nچوارەم: بەهۆی نا تەندروستی ئەو کەلوپەل و ئامێرانەی بەکاردێت بۆ گۆشتەكە یان بونی مێش و حەشەرات و مشک لە شوێنی هەڵگرتندا.\nپێنجەم: لەڕێی گۆشت فرۆشەکانەوە بەهۆی نەبونی مەرجی تەندروستی لە شوێن كارەكانیاندا و دانانی گۆشت لە پلەی گەرمی بەرزدا ، بۆیە پێویستە گۆشتێی فرێش لە بەراددا تەنها بۆ ماوەی 72 کاتژمێر هەڵبگیرێت و لە و ماوەیەشدا پێویستە بەکاربهێنرێت.\nئەم هەواڵە 6502جار خوێندراوەتەوە


لە بەهاری هەموو وڵاتێکدا شۆڕش بەدینایە..! – Denegkan\nلە بەهاری هەموو وڵاتێکدا شۆڕش بەدینایە..!\nbyکامه‌ران\tFebruary 17, 2012\tگشتی\nخۆپیشاندان و ڕاپەڕین و شۆڕش، سێ ڕێگای ناڕەزایەتی و خرۆشانی جەماوەری و کۆمەڵایەتین، لە ئاستی جیاجیادا وە لە هەلومەرجە جیاوازەکاندا ڕوو دەدەن.\nواتا ئەم ئاستی ناڕەزایەتیانە هەر یەکەیان زادەی بێبەشی و سەرکوت و نا عەدالەتی‌یەکانە..زادەی داوا و خواست و ویستی سەردەمیانەی هاوڵاتیانە. بە کورتی کێشە ئابوری و سیاسی و کۆمەلایەتی و یاساییەکانە کە دەبێتە هۆی کۆکردنەوەی دەنگ و هاواری یەک بە یەکی مرۆکانی کۆمەڵگا..ئەم کێشانە و چەندەها کێشەی دی‌یە کە دەبێتە هەوێنی یەکگرتوو کردن و بە هێزبونی ئیرادەی خۆڕسک و سەربەخۆی هاوڵاتیان دژ بە دەسەڵاتداران.\nشۆڕش و ڕاپەڕینە کۆمەڵایەتی‌یەکان کار و ئەرکێکی ئیرادەییە پێویستی بە بڕیارێکی هەرەوەزی خەڵکی ستەملێکرا و بێماف و بەشمەینەتانە..کارێکە لە هەلومەرجە ئاسایی و بێ قەیرانەکاندا بونی نی‌یە..وە لە هەلومەرجە قەیرانەویەکانیشدا هەموو کات ئامادە و ڕێکخراو نی‌یە، بەڵام لە نێو نەواتی بزووتنەوە کۆمەڵایەتی‌یەکاندا هەست پێ دەکرێت و هەموو بزاڤەکانی دەناسرێتەوە.\nکاتێك کە نارەزایەتیەکان بەرامبەر هەردەسەڵاتێك پەنگ دەخواتەوە و پێ دەگات ودەگاتە هەمان ئاستی هێزو تینی شۆڕش، ئەوا لەم ساتەدا خەڵك باکیان بە هیچ نی‌یە و لە هیچ هێزێکیش سڵ ناکەنەوە تا نەگەنە دوا ئامانجی خۆیان، وە هیچ مرونەت و سازشێک بەرامبەر بە دەسەڵات و دەوڵەت پیشان نادەن چونکە لە ناوەخنی ئەم ڕاپەڕینانەدا هەمان حوکمەت و دەسەڵاتی کۆن، دووبارە قابیلی قبوڵکردنەوە نیین ..!\nلە بەهاری (٢٠١١) وە کوردستان بە هەمان شێوەی وڵاتانی عەرەبی دەنگ و شەپۆل و باهۆزی ڕاپەڕین بۆ چاکسازی و ڕاماڵینی دەسەڵات گرتیەوە، ڕاپەڕین بوە جێگای مشتومڕ و قسە لێکردنی خەڵکی کوردستان و پرسیار و گومانە قەتیسماوەکان لە بەرامبەر دەستەڵاتداران و حکومەتی هەرێمدا لە جاران زیاتر شەفافتر بوەوە.. شێوەی بەڕێوەبردنی دەسەڵاتدارانی کوردستان زیاتر کەوتە بەر ڕەخنەی جدی.!\nسەرەڕای بونی کێشە جۆراوجۆرەکان و بێمافی و گەندەڵی و ناعەدالەتی، بەڵام هەندێ فاکتەر هەن کە تا ئێستا ڕێگایان لە پراکتیزەکردنی توڕەیی و ناڕەزایەتیەکان گرتوە، هەوڵدەدەم لە خوارەوە کورتەی ئەو فاکتەرانە کە بوەتە هۆی لاوازی و وەستانی باهۆزی ڕاپەڕین، بخەمە ڕوو، کە دەبوو لە ١٧ی شوباتی ساڵی ٢٠١١وە دەستی پێ بکردایە ولە ١٧ی شوباتی ساڵی دا٢٠١٢ ئەنجامی سەرکەوتنی بەدەست بهێنایە..!\nفاکتەری یەکەم: هاوکێشەی سیاسی رۆژهەڵاتی ناوەڕاست جێگیر نی‌یە وهەمیشە لە گۆڕانکاریدایە، هەلومەرجی سیاسی کوردستانیش دابڕاو نی‌یە لەم هاوکێشە سیاسیانە، هەر گۆرانکەریەکی بچوک یان گەورە، خەڵکی کوردستان توشی هەڵوێستە کردن و وەقفە و چاوەڕوانی دەکات. بۆیە خەڵکی کوردستان بەردەوام لە دڵە ڕاوکێدان، ناتوانن بڕیاری حاسم بدەن، بۆیە توڕەیی و هەستان و ڕاپەڕینیان دژ بە دەسەڵاتی حازر بە کات و زەمەنێکی دیی لەبارتر و گونجاوتر دەسپێرن…!\nفاکتەری دووەم:هاوتا نەبون و بێمتمانەیی مەهامی ئۆپزسیۆن لە گەڵ داوا وخواستە سەربەخۆکانی خەڵکی کوردستان.\nحیزبە ئۆپزسیۆنەکانی کوردستان لە ئەنجامی ساغنەبونەوەی خۆیان لە نێوان بەرەی خەڵک و دەسەڵاتدا، بەردەوام هەوڵیان داوە کە بە مەهام و ئامانجە تایبەتی‌یەکانی خۆیانەوە تەواوی خۆپیشاندان و ڕاپەڕینەکان ئیحتیوا بکەن، یان ویستیانەو دەیانەوێت ئاراستەی سروشت و سەربەخۆیی خۆپیشاندانەکان بەرەو نیشانەیەک ببەن کە هەمان نیشانەی تیرەکانی خۆیان بێت، گەر ئۆپزسیۆن ئەم دوو ڕێگایان بۆ مەیسەر نەبوبێت، ئەوا ڕوویان بەرەو دەسەڵات وەرگێڕاوەو نەرمی و هاوکاری و هاودەنگی خۆیان بەرامبەر بە دەسەڵاتی حازر پیشان داوە و لە ڕێگای گفتوگۆ و کۆبونەوەکانەوە لەگەڵ دەسەڵاتدا زیاتر نزیكبونەتەوە، تا لە نێوان ناڕەزایەتی خەڵک و بۆشایی دەسەڵاتدا بە مەهامە تایبەتەکانی خۆیان بگەن.\nفاکتەری سێیەم: کوردستان وەك میسر و تونس ئێستا دەوڵەتێکی سیاسی نێو دەوڵەتی نی‌یە.. ناوچەیەکی جوگرافی-سیاسی شەرعی نی‌یە، واتا تا ئێستا کێشەی سیاسی_نەتەوەی بەتەواوی چارە نەکراوە و پاشکۆی دەسەڵاتی حیزبە شیعە وسونەکانی عێراقە، وە مەترسی دروستبونەوەی دەسەلاتی مەرکەزی بەشێوەی دەسەڵاتی دیکتاتۆریانەی ڕژێمی بەعس، خەڵکی توشی وەهم کردوە..ئەمە هۆکارێکە بۆ ساردی و لاوازی خۆپیشاندان و ناڕەزایەتی‌یە گشتی‌یەکان!\nفاکتەری چوارەم: دەستەڵاتداران و حیزبەکانی ناوەندی عێراق لەلایەن خەڵکی کوردوستانەوە بێ متمانە و بڕوا پێنەکراون، خاوەنی ئەقڵیەتێکی تۆڵڕانسی و سیاسەتێکی دیموکراتی نیین، وە نەك هەر نەیانتوانیوە وێنەی فاشیەت و دوژمنانەیان بسڕنەوە بەڵکو پەنجەی هەڕەشەو دوژمنانەیان هەموو ساتێك بەرامبەر بە خەڵکی کوردستان بەرزە و، مێژووی ئەنفال و هەڵبەجەمان بە بیر دەهێننەوە!\nفاکتەری پێنجەم: لە سنورەکانەوە دەوڵەتانی درواسێش بە هەمان شێوە ئەم دوژمنایەتی‌یە بە تانک و فرۆکە و بۆمبەکانیان ڕۆژانە پیشان دەدەن و دەیسەلمێنن..! بۆیە خەڵكی کوردستان لە چاوەڕوانیدایە،..تا هەموو شتێکیان لە دەست نەچێت و ئایندەیان تاریکتر نەبێت!\nفاکتەری شەشەم:خەڵکی کوردستان ئێستا ئامادە نی‌یە..ڕێکخراو نی‌یە..بەدیلێکی متمانە پێکراوی تەواو حازری نی‌یە..بێ پشتیوانە..وە ترسی گەورەی هەیە ..ترسی هەژاری و برسیەتی و بێکاری زیاتری هەیە..ترسی ئاوارەیی و داگیرکاری تری هەیە…!\nفاکتەری حەوتەم: سەرباری ئەوەی کە توڕەییەکانیان پەنگی خواردۆتەوە..لە ئان و ساتدایە….ترسێك هەیە ئەم توڕەبونەی خەڵکی کوردوستانی لە چاوەڕوانیدا ڕاگرتوە.. ئەویش ئەوەیە، دەیانەوێت خۆیان لە نێوان کار و ئەنجامدا ساغ بکەنەوە..نایانەوێت کارێك بکەن کە ئەنجامەکەی دژ بە ماف و ئازادیەکانیان بوەستێتەوە.. واتا خەڵکی کوردستان نایانەوێت هەمان دەستەڵاتی نا عەدالەت و گەندەڵ، دەسەڵاتێکی دیکەی سەرکەوتگەری کۆنەپەرست و ئیسلامگەرا و نامۆ بەسەر سەریانەوە درووست ببێتەوە و هێندەی تر ماف‌و ئازادیە فەردی و کۆمەڵایەتیەکانیان کەمتر و کەمتر بکاتەوە..!\nفاکتەری هەشتەم: تا ئێستا بێجگە لەوەی حیزبەکانی کوردستان چەکدارن، وە هەریەکیان خاوەنی هێزی پێشمەرگەو سوپا و لیوای تایبەت و بەتالێۆن و زێرەڤانی و هێزی دژە تیرۆر و دەزگای زانیاری و پاراستنن، وە لە نێو حیزبەکانیشدا هەر کەسایەتیەکی سیاسی خاوەنی حمایە و هێزی تایبەت و عەشیرەتەکەیەتی. واتا سوپایەکی گشتی و سەربەخۆ بونی نی‌یە کە دەوری بەرگری و پارێزگاری وڵات وهاوڵاتیان ببینێت ، واتا بێجگە لەوەی مەترسی هێز و سوپای دەرەکی هەیە، ئەم هێزە ناوخۆیانەی حیزب و سەرکردەکانی کوردستانیش هەمان مەترسی گەورەن لە دروستکردنی هەر فەزایەکی شێواو و پاشاگەردانی وبکوژ و بەبڕ!\nلە کۆتاییدا دەڵێم، گەر هێزێکی متمانە پێکراو بۆ خەڵکی کوردستان دروست نەبێت، بۆ بەدیهێنان و پڕکردنەوەی ئاییندەیان . بەڵێ ئەم فاکتەرانە و هەندێ فاکتەری دیکە کە شانسی گەورەی دەسەڵاتدارانی کوردوستانی تێدایەو لە هەمان کاتدا بێشانسی خەڵکی ستەملێکراوی کوردستانە، ئەوا دەسەڵاتدارانی کوردستان لەم باهۆزە بە سەلامەتی ڕزگاریان دەبێت و ژیانی پڕ لە گەندەڵی و نا عەدالەتی و نا یەکسانی و شێواوی بۆ خەڵکی کوردستان هەروەك خۆی بەردەوام پێدەدەن..!\nتێبینی: ئەم وتارە لە ژمارە ٣١٣ ی رۆژنامەی (ئاوێنە)دا لە ڕۆژی ١٤/٢/٢٠١٢ دا لە کوردستان بڵاو کراوەتەوە، ئارەزووم کرد بە هەندێ دەستکاری بچوکەوە زیاتر بڵاوی بکەمەوە.\nPrevious به‌هاری ئیسلامی و عادل ئیمامه‌كانی كوردستان\nNext حەڤدەی شوبات..هەڵوێستێک لەدژی بەیانامەکەی ئۆپۆزیسۆن


چۆن خوێندنه‌وه بكه‌ین به‌كولتوور – پەڕە 24 – Knwe.org\nسەرەکی » کەلتوور » چۆن خوێندنه‌وه بكه‌ین به‌كولتوورپەڕە 24\nچۆن خوێندنه‌وه بكه‌ین به‌كولتوور\nزیندوو بوونی هه‌ر میلله‌تێك په‌یوه‌سته به‌رۆشنبیریی و خوێندنه‌وه‌ی جیدییه‌وه، ئێستا له‌سه‌ر ئاستی دنیا خوێندنه‌وه و ئاوڕدانه‌وه له كتێب و رۆژنامه كاری زۆری له‌سه‌ر ده‌كرێت. به‌تایبه‌ت له ئه‌وروپا گه‌یشتووه‌ته ئاستێك له‌نێو میتر و پاسدا خه‌ڵك ده‌خوێنێته‌وه، به‌قاڵ و كارگوزار و له‌گه‌نجه‌وه تا پیر خوێندنه‌وه بووه به كه‌لتور. به‌ڵام له وڵاتانی رۆژهه‌ڵاتی و به‌تایبه‌تی رۆژهه‌ڵاتی ناوه‌ڕاست زۆر به‌كه‌می گرنگی به خوێندنه‌وه ده‌درێت، كوردستانیش وه‌كو وڵاتاێكی داگیركراوی رۆژهه‌ڵاتی ناوه‌ڕاست به‌هۆی شه‌ڕ و كاولكارییه‌وه تووشی گه‌لێك قه‌یران بووه و یه‌كێك له‌و قه‌یرانانه كێشه‌ی خوێندنه‌وه و خۆ رۆشنبیركردنی تاكی كوردییه كه زۆر به‌كه‌می خۆی له قه‌ره‌ی خوێندنه‌وه ده‌دات. ژیان لێره زۆرتر به ئه‌لیكترۆنیاته‌وه به‌سه‌ر ده‌برێت و ئه‌ویش خوێندنه‌وه‌یه‌كی ئه‌لكترۆنی فه‌یسبووكییه و زۆرتر خه‌ڵكی به‌دووی بابه‌تی رۆژانه و هه‌واڵی مووچه و هه‌ندێك هه‌واڵی كۆمه‌ڵایه‌تی و .. كه‌وتوون. لێ خوێنه‌ری جیدی زۆر كه‌مه و تیراژی كتێبه‌كانیش ئه‌وه ده‌سه‌لمێنن كه باشترین كتێب كاتێ چاپ ده‌بێ پێنج سه‌د بۆ هه‌زاردانه‌ی لێ چاپ ده‌بێ و خاوه‌نی ده‌زگاكه‌ش دوای بڵاوبوونه‌وه‌ی كتێبه‌كه رووخساری گرژ ده‌بێت چون به‌و تیراژه كه‌مه‌ش هێشتا كتێبه‌كه نه‌فرۆشراوه و تۆزی له‌سه‌ر نیشتووه. له‌م سۆنگه‌یه‌وه ئه‌م كتێبه‌ی نووسه‌ر و لێكۆڵه‌ر ئارام سدیق گه‌شتێكه به‌نێو په‌روه‌رده‌ی تاكی ئێمه كه چۆن ده‌ست بۆ ئه‌و كێشه گه‌وره‌یه ببین و چۆن بتوانین له بێخه‌وه منداڵه‌كانمان فێری خوێندنه‌وه بكه‌ین. ئه‌م به‌رهه‌مه نوێترین لێكۆڵینه‌وه‌ی نووسه‌ر ئارام سدیقه له‌دووتوێی 186 لاپه‌ڕه داچاپ بووه. ناوه‌ڕۆكی كتێبه‌كه له كۆمه‌ڵێك بابه‌ت پێك دێ كه بریتین له به‌كه‌لتوركردنی خوێندنه‌وه له ناوه‌نده‌كانی خوێندندا، له باره‌ی میتۆدی فێركاری له سیستمی په‌روه‌رده‌ی كوردستاندا، به كه‌لتوركردنی خوێندنه‌وه له‌ڕێی خێزانه‌وه… ئه‌مانه و چه‌ندین بابه‌تی دیكه. نووسه‌ر له پێشه‌كی كتێبه‌كه‌دا ده‌ڵێ : ماوه‌یه‌كی زۆره بیر له نووسینی كتێبێك ده‌كه‌مه‌وه له‌سه‌ر به‌كه‌لتووركردنی خوێندنه‌وه و هاوكات ڕێگه‌كانی ئه‌م به كولتوركرنه‌ش به‌وردی بخه‌مه ڕوو ئیدی ئه‌مساڵ ده‌ستم به پرۆژه‌كه كرد و به‌و ئومێده‌شه‌وه ده‌ستم به‌نووسینی ئه‌م كتێبه كردووه تا كلتووری خوێندنه‌وه هه‌نگاوێك بچێته پێشه‌وه و كۆمه‌ڵگه‌كه‌مان و تاكه‌كان نزیك ببنه‌وه له‌وه‌ی كتێب وه‌ك بوویه‌كی گرنگی نێو ژیان ئه‌ژمار بكه‌ن.\nله‌پشتی به‌رگی كتێبه‌كه‌ش نووسه‌ر ده‌ڵێت: ئه‌م كتێبه له سێ به‌ش پێك هاتووه به‌شی یه‌كه‌م ته‌رخان كراوه بۆ قسه‌كردن له‌سه‌ر به‌كولتووركردنی خوێندنه‌وه و هه‌نگاوه‌كانی بۆ ئه‌م مه‌به‌سته‌ش كۆی پڕۆسه‌كه‌م به‌سه‌ر چه‌ند قۆناغ و ده‌روازه‌یه‌كدا دابه‌ش كردووه. به‌شی دووه‌می ئه‌م كتێبه ته‌رخان كراوه بۆ په‌یوه‌ندیی مرۆڤ و خوێندنه‌وه و له‌م به‌شه‌دا تیشك خراوه‌ته سه‌ر گرنگی خوێندنه‌وه و كاتی خوێندنه‌وه و سووده‌كانی خوێندنه‌وه و هاوكات چۆنێتیی خوێندنه‌وه. هه‌رچی به‌شی سێیه‌م و كۆتاییشه، ته‌رخان كراوه بۆ هه‌ندێك وتار و نووسین له‌سه‌ر كتێب و په‌یوه‌ندیی كتێب و بیركردنه‌وه و كاریگه‌ریی كتێب له‌سه‌ر ژیانی تاك و ڕۆڵی له وشیاركردنه‌وه‌یدا\nئارام سدیق نووسه‌ر و لێكۆڵه‌ر خاوه‌نی چه‌ند به‌رهه‌مێكه له بواری لێكۆڵینه‌وه‌دا و ئه‌و كتێبانه‌ش بریتین له» دۆزی ژن وهه‌زاره‌ی نوێ، وتار وچاوپێكه‌وتن. خۆكوژی، لێكۆڵینه‌وه. نوسه‌ران وهه‌ڵبژاردنی مه‌رگ. گه‌نج و شوناس. ئیستاتیكای گێڕانه‌وه. ناونیشان له‌چیرۆكی كوردیدا. له‌تێكسته‌وه بۆمانا. سه‌فه‌ر به‌ئه‌ندێشه‌ی پیتدا. به‌ره‌و ڕۆمانی كوردی. زمان وشیعرییه‌ت..»


خولی نایابی ئینگلتەرا - نیوکاسڵ یونایتد vs ستۆک ستی - Soccer - Yariga - Results, fixtures, tables and statistics\nکریستاڵ پاڵاس vs. ساوسامپتۆن هەدەرفیڵد تاون vs. لێیستەر ستی وێست برۆمیچ ئالبیۆن vs. وێست هام یونایتد واتفۆرد vs. مانچێستەر ستی لیڤەرپوڵ vs. بێرنلی نیوکاسڵ یونایتد vs. ستۆک ستی تۆتێنهام هۆتسپێر vs. سوانزی ستی چێڵسی vs. ئاڕسێناڵ مانچێستەر یونایتد vs. ئێڤەرتۆن وێست هام یونایتد vs. تۆتێنهام هۆتسپێر\nنیوکاسڵ یونایتد vs ستۆک ستی 2-1\nک. ئاتسو (G) 19' (دروستکرا لە لایەن: M. Ritchie)\n57' شێردان شەقیری (G) (دروستکرا لە لایەن: ج.ئالێن)\nJ. Lascelles (G) 68' (دروستکرا لە لایەن: M. Ritchie)\n'84 بۆ پێتر کراوچ\n'62 بۆ Ramadan Sobhi\n'69 بۆ ج.شێڵڤی\n'86 بۆ م. دیامێ\n'62 بۆ Jesé\n'84 بۆ ج.ئالێن\n'86 بۆ Ayoze Pérez\n2 ک.کلارک 73'\n14 I. Hayden 25'\n30 ک. ئاتسو 19'\n5 K. Wimmer 30'\n22 شێردان شەقیری 57'\n8 ج.شێڵڤی بۆ I. Hayden 69'\n9 D. Gayle بۆ خۆسێلو 78'\n10 م. دیامێ بۆ Ayoze Pérez 86'\n25 پێتر کراوچ بۆ ج.ئالێن 84'\n32 Ramadan Sobhi بۆ Jesé 62'


"پشكی هەرێم لە بودجەی سیادی وەك خۆی دەمێنێتەوە و دەستكاری ناكرێت"\nHome›ئابووری›“پشكی هەرێم لە بودجەی سیادی وەك خۆی دەمێنێتەوە و دەستكاری ناكرێت”\nلەگەڵ ئەوەی تا ئێستا حكومەتی هەرێم و بەغدا نەگەیشتوونەتە رێككەوتن لەبارەی ناردنی پشكی هەرێم لە پرۆژەیاسای قەرز، بەڵام ئەندامێكی ئەنجوومەنی نوێنەرانی عێراق رایده‌گه‌یه‌نێت: پشكی هەرێم لە بودجەی سیادی وەك خۆی دەمێنێتەوە و دەستكاری ناكرێت.\nد. موسەنا ئەمین، سەرۆكی فراكسیۆنی یەكگرتوو لە ئەنجوومەنی نوێنەرانی عێراق بە SNNی راگەیاند: “بەگوێرەی ئەو یاسایەی كە لە ئەنجوومەنی نوێنەران دەنگی لەسەر درا و پەسەند كرا، ئەوەی پەیوەندی بە پارە و بودجەوە بێت نابێت بۆ هەرێم بنێردرێت تا ئەو كاتەی حكومەتی هەرێم لەگەڵ كۆمپانیای سۆمۆ و حكومەتی عێراق رێكدەكەون لەسەر بڕی ناردنی نەوت و داهاتی ناوخۆی هەرێم بۆ بەغدا”.\nوتیشى: “بە گوێرەی دەستوور و یاسای عێراق پشكی هەرێم لە بودجەی سیادی دەستكاری ناكرێت ئەگەرچی بەغدا و هەرێمیش نەگەنە رێككەوتن، دەبێت پشكی هەرێم وەك خۆی دابینبكرێت وەك هەر پارێزگا و ناوچەیەكی دیكەی عێراق كە بریتیيە لە بودجەی دابینكردنی بەشە خۆراكی هاووڵاتییان و بەشە دەرمان و چەند بوارێكی دیكەی خزمەتگوزاری كە پەیوەندی بە رێككەوتنی نێوان هەولێر و بەغداوە نییە”.\nسەرۆكی فراكسیۆنی یەكگرتوو لە ئەنجوومەنی نوێنەرانی عێراق ئەوەشی خستەڕوو: “نابێت حكومەتی هەرێم بیر لە بژاردەی دیكە بكاتەوە جگە لە بیركردنەوە بە گەیشتن بە رێككەوتن، چونكە ئێستا قۆناغێك هاتووەتە پێش كە زۆر جیاوازە لە رابردوو، عێراق بۆ خۆی كێشەی دارایی هەیە، ئامادەنییە بێ بەرامبەر مووچە و بودجە بۆ هەرێم بنێرێت، ئه‌مە لەلایەن شەقامی عێراقییەوە رەتكراوەیە كە دەبێت هەرێم بەهەر جۆریك بێت بگاتە رێككەوتن لەگەڵ بەغدا”.\nهاوپەیمانی فەتح داوای هەڵوەشاندنەوەی هەڵبژاردنەکانی عێراق دەکات


یەكێتی ئەوروپا دەیەوێت لەبواری بۆشایی ئاسماندا لەكاروانەكە دوانەكەوێت\n01/07/2020 214 جار خوێندراوه‌ته‌وه\nكۆمسیۆنی ئەوروپا بۆ كاروباری بۆشایی ئاسمان رایگەیاند، یەكێتی ئەوروپا پارەیەكی زیاتر بۆ بواری هەڵدانی مووشەك و دروستكردنی مانگە دەستكردەكان بۆ ئامانجی تۆرەكانی پەیوەندی و دۆزینەوەكانی گەردوون تەرخان دەكات، تا لەو ڕێگایەوە بتوانێت ڕكابەری بەرزەفڕییەكانی ئەمەریكا و چین لەبواری بۆشاییگەری بكات و لە كاروانەكە بەجێنەمێنێت.\nلەماوەی چەند دەیەی رابردوودا ئەوروپا هەوڵیداوە دوور لە ئەمەریكا و روسیا پەرە بە پیشەسازییەكانی بواری بۆشاییگەری بدات، بۆ ئەوەش لەبواری دروستكردنی موشەكی ئاریان و سیستەمی گالیلۆ بۆ دیاریكردنی پێگە لەڕێگای مانگە دەستكردەكانەوە، كە ركابەری سیستەمی "جی پی ئێس"ی ئەمەریكی دەكات سەركەوتنی بەدەستهێناوە .\nبەڵام دەركەوتنی كۆمپانیای "سپەیس ئێكس"ی ئەمەریكی و موشەكەكانی، كە دەتوانن جارێكی تر بەكاربهێنرێنەوە، هەروەك پێشكەوتنی خێرای چین لەبواری بۆشاییگەری‌و نیشتنەوەی یەكەمجاری چینییەكان لەسەر بەشی تاریكی مانگ لەساڵی رابردوودا، وایانكرد ئەوروپاییەكان هەست بكەن خەریكە لەكاروانەكە جێدەمێنن ئەگەر بێت و هەنگاوی خێرا نەنێن .\nلەو بارەیەوە تێری بریتۆن كۆمسیۆنەری ئەوروپی، كە كەرتی بۆشاییگەری بەشێكە لەئەركەكانی، لەچاوپیكەوتنێكیدا لەگەڵ ئاژانسی رۆیتەرز وتویەتی "بۆشایی ئاسمان یەكێكە لەخاڵەكانی هێزی ئەوروپا، بۆ ئەوەی لەو بوارەشدا پێشبكەوین هۆ و هۆكاری پێویست دەخەینە بەردەست خۆمان.\nبریتۆن، كە رەگەزنامەی فەرەنسییە و سەرۆكی پێشووی كۆمپانیای ئەتووس بۆ تەكنەلۆژیای زانیارییەكان بووە دەڵێت: بۆیەكەمجار یەكێتی ئەوروپا بودجە بۆ پشتیوانیكردنی تەكنەلۆژیای نوێی هەڵدانی موشەك تەرخان دەكات، لەوانە ئەو موشەكانەی دەكرێت چەند جارێك بەكاربهێنرێنەوە.


ANF | سەرباری قوڵبوونەوەى قەیرانە ئابوورییەکان دەوڵەندەکان دەوڵەمەندتر بوون\nسەرباری قوڵبوونەوەى قەیرانە ئابوورییەکان دەوڵەندەکان دەوڵەمەندتر بوون\nبەهۆی پەتای کۆرۆناوە قەیرانی ئابووری لەسەرتاسەری جیهاندا بەردەوامیی هەیە. لەو دۆخ و قەیرانەدا چەند ملیاردێرێک سەرمایەکانیان زۆر زیاد کردووە.\nپێنجشه‌ممه, 8 Oct 2020, 10:47\nبەپێی لێکۆڵینەوەى هاوبەشی بانکی سویسریی (UBS) و ر ێکخراوی راێژکاریی (PWC) لە نێوان ساڵانی ٢٠١٧ تاوەکو ٢٠٢٠ دا ژمارەی ملیاردێرەکانی جیهان زیادیانکردووە. ژمارەی ملیاردێرەکان لە ساڵی ٢٠١٧دا لە سەرتاسەری جیهاندا ٢ هەزار و ١٦٨ ملیاردێر بوون، بەڵام لە ساڵی ٢٠٢٠دا بەرزبوونەتەوە بۆ ٢ هەزار و ١٨٩ ملیاردێر، واتە ٢٩ ملیاردێر بە ملیاردێرەکانی جیهان زیادیکردووە.\nلە بابەتێکی تری لێکۆڵینەوەکەدا ئاماژە بە زۆربوونی سەرمایەى ملیاردێرەکان کراوە. بەپێی ئاماری بانکی جیهانی لەمساڵدا ملیۆنەها مرۆڤ هەژار و بێکاربوون، بەڵام ملیاردێرەکان ١ (یەک) تریلۆن و ٣٠٠ ملیار دۆلاریان بە سەرمایەکانیان زیادکردووە.\nبەپێی ئەو لێکۆڵینەوەیە، لە ساڵی ٢٠١٧دا سەرمایەى گشتیی ملیاردێرەکانی جیهان ٨ تریلۆن و ٩٠٠ ملیار دۆلار بووە، بەڵام لە مانگی ئادار تاوەکو تەمووزی ٢٠٢٠ دا، کە قەیرانی ئابووری لەسەرتاسەری جیهاندا زۆر تەشەنەى سەندبوو، سامانی ملیادێرەکان نەک کەمی نەکرد، بەڵکو بەرز بووەتەوە بۆ ١٠ تریلۆن و ٣٠٠ ملیار دۆلار.\nلە ئۆپەراسیۆنێکی سەربازیدا٢٠ سەربازی ئەفغانستان لە زیندانێکی تاڵیبان ئازادکران\nلە ئەمریکا هێرشی چەکداری ئەنجامدرا: ٨ کەس کوژران\nوەزیری دەرەوەی یۆنان هەڵوێستی توندی وڵاتەکەی بە سەرانی تورکیا ڕاگەیاند\nئەمریکا سزای بەسەر روسیادا سەپاند: ١٠ دیپلۆماتکار دیپۆرت دەکاتەوە


:: PM:05:53:27/05/2020 \nبه ڕێككه‌وتنی كۆمپانیای وه‌ن پله‌س و كۆمپانیای ئیپیك گه‌یمس تواندرا مۆبایلی وه‌ن پله‌س هه‌شت دابین بكرێت بۆ دانانی FPS 90ـی بۆ یاری فۆرنایت، كه له‌ڕێیه‌وه ڕوونی و سافیی و خێرایی به یارییه‌كه ده‌به‌خشێت كه ئه‌مه‌یش به یه‌كه‌م مۆبایل داده‌نرێت كه FPS 90ـی هه‌بێ.\nشاره‌زایان له ماڵپه‌ڕی "theverge" ئه‌وه‌یان ئاشكرا كردووه، هه‌ردوو كۆمپانیاكانی وه‌ن پله‌س و ئیپیك گه‌یمس ڕێككه‌وتون و توانیویانه یاریی فۆرنایت به ڕوونی شاشه 90 فره‌یم له چركه‌یه‌كدا دابین بكه‌ن كه ئه‌مه‌یش ته‌نیا له‌ڕێی مۆبایله نوێیه‌كه‌ی وه‌ن پله‌سه‌وه ده‌بێت كه ئه‌ویش له جۆری وه‌ن پله‌س هه‌شته.\nئەم مۆبایلە ڕوونییەکی زۆر دەدات بە یاری فۆرنایت، چونکە ڕوونی شاشه 90 فره‌یم له چركه‌یه‌كدا دابین دەکات\nئه‌و مۆبایله یه‌كێكه له به‌هێزترینه‌كانی دنیا، چونكه ده‌توانێ یارییه‌كی وه‌ك فۆرنایت به‌شێوه‌یه‌كی زۆر خێرا و به ڕوونییه‌كی زۆر باش كارپێ بكات كه ڕوونییه‌كه‌ی FPS 90ـه، تا ئێسته هیچ مۆبایلێك نه‌یتوانیوه بگاته ئه‌و ئاسته و ته‌نانه‌ت "ئێكس بۆكس و پله‌یسته‌یشن"ـیش به FPS 60ی كار ده‌كات، به‌ڵام ئه‌و مۆبایله سنووره‌كانی تێپه‌ڕاندووه.\nوه‌ن پله‌س كۆمپانیایه‌كی چینییه تایبه‌ته به دروست كردنی به‌رهه‌می ته‌كنه‌لۆجی و مۆبایل، له 16ی كانوونی یه‌كه‌می ساڵی 2013 له‌سه‌ر ده‌ستی "پێتێ لوا" دامه‌زراوه كه ئێسته یه‌كێكه له كۆمپانیا به‌ناوبانگه‌كانی دنیا و مۆبایله‌كانی شانبه‌شانی به‌هێزترینه‌كان ده‌رۆن و ركابه‌ری دنیا ده‌كه‌ن به به‌رهه‌مه‌كانیان.


خوێندن لەزانکۆو پەیمانگاکان بەوەرگرتنی خێرو زەکات تەواو نابێت – Standard Kurd\nلەلایەن ستاندار Posted on تشرینی دووه‌م 23, 2019 882 جار بینراوە 0 سەرنج\nبەداخەوە ماوەی چەند ساڵێکە بەهۆی کاریگەریەکانی قەیرانی دارایی و پاشەکه وتی موچەو بڵاوبونەوەی بێکاری و وەستانی دامەزراندن و نەمانی دەرماڵەی خوێندن لەزانکۆو پەیمانگاکان،خێزان و کەسوکاری خوێندکارانی زانکۆو پەیمانگاکان توشی دۆخێکی سەختی دارایی بون،بەجۆرێک کاریگەری نێگەتیڤی کردۆتە سەر بژێوی و ژیانی خوێندکاران،تەنانەت ئێستا مامۆستایان و خێرخوازان لەناوەوەو دەرەوەی زانکۆکان سندوقی کۆمەک کۆکردنەوە بۆخوێندکارانی کەمدەرەمەت دادەنێن تاوەکو کەمێک باری قورسی ماددیان سوکبکەن.ئێستا دیاردەی ناردنی نامە بۆکەنال و سایت و پەیجەکان و هاواری خوێندکارانی کەمدەرامەت لەدەست بێ پارەیی بۆتە دیاردە.ئەمەش گیانی کروزانەوەو دلشکان و خۆبەکەمزانین لای گەنجان دروستدەکات و پێویستە بەرپرسان دەرفەتی کاروبژێوی گەنجان فەراهەم بکه ن.\nبەڵام ئەوەی جێگەی سەرسوڕمانە،ئەوکەسانەی لەم دۆخە ماددیە خراپەدان،چۆن تاچوار ساڵ بەمجۆرە بەسەردەبەن بە پشتبەستن بەخەڵک؟ ئایا هیچ هیوایه کیان هەیە تاسەر یارمەتی بدرێن؟ئایا ئەو شەهادەو ئەو بوارەی لێیدەخوێنن ئە وە دەهێنێ بەم ڕەزاڵەتیە بژین و داوای یارمەتی لەخەڵک بکەن؟ حکومەتێک 28 ساڵە پلانی بۆ دەرچوانی زانکۆو گەنجان نەبوبێت چۆن دەتوانێ بۆ ئەم خوێندکارە هەژارانەی هەیبێت؟ سەرجەم بەشەکانی زانکۆ جگە لەپزیشکی ته نانەت یەکەمەکانیش دانەمەزرێن ئەی کوا ئومێد بۆئەوان هەیە؟ کەرتی تایبەتیش لەلایەن بەرپرسان و بازرگانە چاوچنۆکەکان قۆرخکراوە ئایا جێگە بۆئەوان هەیە؟\nلەزۆربەی وڵاتان ئەوکەسانەی لەزانکۆ دەخوێنن یان بەتەواوی لەڕوی مادیی یەوە ئامادەن و پاڵپشتیەکی دارایی باشی ماڵەوەیان هەیە،یان لەگەڵ خوێندنەکەیان کاردەکەن،هەروەها لەهەندێک وڵات پارەی سۆسیال هەیە بۆگەنجانی بێکار،ئەمە جگەلە پێدانی پارە بەقەرز بەخۆێندکاران لەلایەن بانقەکان.\nلەکاتێکدا هیچ یەکێک لەم ئیمتیازاتانەی سەرەوە لەکوردستان بونی نیە،بۆیە لەجیاتی داوای پارە لەخەلک و بەفیرۆدانی پارەی ماڵەوەو بەدەستهێنانی بڕوانامەیەکی بێناوەڕۆک کە نە لەکەرتی حکومی و تایبەت ئیشی پێ پەیدانابێت، پێوێسته خوێندکارانی کەمدەرامەت لەم دۆخە خراپە ئابورییە وازلەخۆێندنی زانکۆ پەیمانگا بهێنن و کاربکەن یان فشاربخەنە سەرحکومەت کاریان بۆبدۆزێتەوە،ئەو کاتە دەست بەخوێندنی زانکۆیی بکەن،کەلەڕوی مادیی یەوە ئامادەن بۆخۆێندن.\nبڵاوکراوەی پێشوولەنەجەف داوا لەسەر سیستانی مەڕجەعی باڵای شیعەکان تۆماردەکرێت\nبڵاوکراوەی نوێترسەرکێشیەکانی ئەردۆگان بەرەوکوێ؟


سواریج باشترین دووانه‌ی پریمه‌رلیگه – یاریگانێت\nدەستپێك/ئینگلتەرا/سواریج باشترین دووانه‌ی پریمه‌رلیگه\nسواریج باشترین دووانه‌ی پریمه‌رلیگه\nسۆران لوقمان 2013/10/07\nیاریگا – هه‌ریه‌كه له دانیێل ستۆریدج و لویس سوارێزی یاریزانی یانه‌ی لیڤه‌رپوول له‌م وه‌رزه‌ی پریمه‌رلیگ باشترین دووانه‌ی خوله‌كه‌ن و بوونه‌ته تێكشكێنه‌ری ركابه‌ره‌كانی رێدز.\nبه‌پێی راپرسییه‌كی رۆژنامه‌ی ئێندیپیندیتی به‌ریتانی دووانه‌كه‌ی لیڤه‌رپوول كه‌به “سواریج” ناوبانگیان ده‌ركردووه باشترین دووانه‌ی خولی یانه نایابه‌كانی ئینگلته‌ران و به‌پێش دووانه‌كه‌ی مانچسته‌ر یونایتدی ئینگلیزی (رۆبن ڤان پێرسی و واین رۆنی) كه‌وتوون.\nله‌راپرسییه‌كه‌دا دووانه‌كه‌ی رێدز 84% ـی ده‌نگه‌كانیان به‌ده‌ستهێناوه له‌كاتێكدا دووانه‌كه‌ی شه‌یتانه سووره‌كان ته‌نیا %11 ـی ده‌نگه‌كانیان به‌ده‌ستهێناوه‌و سێرجیۆ ئه‌گویرۆش ته‌نیا %3ـی متمانه‌ی ده‌نگده‌رانیان به‌ده‌ستهێناوه‌و بۆنی و میچۆی سوانزی ستی 1%ـی ده‌نگه‌كانیان پێ به‌خشراوه .\nبه‌یارمه‌تی سواریج ئێستا رێدز له‌پله‌ی دووه‌می پریمه‌رلیگه.\nئینگلتەرا گرنگ لیڤه‌رپوول


عەرەبستان چاوەڕوانی "سزایەکی قورس" بێت - Mehr News Agency\n14 kewçêrê 2018 - 08:41\nNews Code 22368\nترامپ هەڕەشەی کرد؛\nعەرەبستان چاوەڕوانی "سزایەکی قورس" بێت\nسەرۆک کۆماری ئەمریکا هەڕەشەی کرد کە ئەگەر عەرەبستان لە پشت ڕووداوی شوێن بزبوونی "جەماڵ خاشقجی"دا بێت، ڕیاز دەبێ چاوەڕوانی "سزایەکی قورس" بێت.\nبە ڕاپۆرتی ئاژانسی هەواڵی مێهر، گوشارگەلی میدیایی لە سەر دەوڵەتی ئەمریکا سەبارەت بە جەماڵ خاشقجی رۆژنامەنووسی ڕەخنەگری عەرەبستانی، دۆناڵد ترامپ سەرۆک کۆماری ویلایەتە یەکگرتووەکانی ناچار لە کاردانەوەیەکی نوێ کرد.\nهەر لەو پەیوەندییە سپۆتنیک ڕاپۆرتی دا کە ترامپ هەڕەشەی کردووە ئەگەر عەرەبستان لە پشت ڕووداوی شوێنبزبوونی "جەماڵ خاشقجی"دا بێت، ڕیاز دەبێ چاوەڕوانی "سزایەکی قورس" بێت.\nترامپ لە بەشێک لە پرۆگرامی ٦٠ خولەکی کەناڵی تەلەڤیزیۆنیی CBS کە بڕیارە رۆژی یەکشەممە بڵاو بێتەوە، وتی: پێدەچێت سعوودییەکان لە شوێنبزبوونی خاشقجی‌دا دەستی هەبێت، کە لەو ئەگەرەدا ویلایەتە یەکگرتووەکان سزایەکی توند و قورس بە سەر ئەو وڵاتەدا دادەسەپێنێت.\nئەوە لە کاتێکدایە کە ترامپ پێشتر وتبووی حەز بە بیستنی هەواڵی هاوپەیوەند بە خاشقجی نییە.\nترامپ هەروەها هەمبەر بە داواکاریی هەندێک لە سناتۆرەکانی ئەمریکی بۆ داخستنی هەناردەی چەک بۆ عەرەبستان بە هۆی ڕووداوەکەی خاشقجی و هەروەها شەڕی یەمەن، وتبووی کە ئامادە نییە سەرمایەدانەریی ١١٠ ملیارد دۆلاریی عەرەبستان قوربانیی ڕووداوەکەی خاشقجی بکات.\nجەمال خاشقجی رۆژنامەنووسی ڕەخنەگری عەرەبستانی حەوتەی ڕابردوو پاش سەردانی بۆ کۆنسولخانەی عەرەبستان لە شاری ئەستەنبۆڵی تورکیا شوێنبزر بووە و هیچ زانیارییەک سەبارەت بە چارەنووسەکەی بە دەستەوە نییە.\nرۆژنامەی واشنتۆن پۆست ئاماژەی بەوەش داوە کە تیمێکی ١٥ کەسی لە عەرەبستانەوە بۆ کوشتنی خاشقجی ڕەوانەی تورکیا کراوە. ئەوە لە کاتێکدایە کە محەمەد بێن سەلمان وەلیعەهدی عەرەبستان سعوودی حەوتەی ڕابردوو لە لێدوانێکی رۆژنامەوانێکدا بۆ میدیاگەلی ئەمریکی ئیدعای کردبوو کە خاشقجی ماوەیەکی کەم دوای چوونی بۆ کۆنسولخانەی عەرەبستان، لەوێ چۆتە دەرێ.\nلە لایەکی دیکە موجتەهید چالاکی تویتەریی عەرەبستان لە تویتێکدا نووسی: سەرچاوەگەلی تورکیا ڕایانگەیاندووە کە جەماڵ خاشقجی ئەشکنجە دراوە و دوای کوشتنی تەرمەکەی تیکەتیکە کراوە و وێنەکانی ئەو ڕووداوانەش لە بەر دەستدان.\nناوبراو نووسیشی: ڤیدئۆی ئەشکنجە و کوشتنی خاشقجی بۆ محەمەد بێن سەلمانی وەلیعەهدی عەرەبستان ناردراوە. ئەگەر ئەو هەواڵە پشت‌ڕاشت بێتەوە، ئەوا هەواڵی دەرکرانی ئەو لە تورکیا و گەڕانەوەی بۆ عەرەبستان درۆیە.\nموجتەهید لە کۆتاییدا بە پێداگری لە بڵاو و ئاشکراکرانی تەواو وردەکارییەکانی کوشتنی خاشقجی لە لایەن تورکیاوە، زیادی کرد: پێدەچێت کە تورکیا بەڵگەگەلێکی وردبینانە و یەکلاکەرەوەی سەبارەت بە ئەشکەنجەی جەماڵ خاشقجی بە دەستەوەیە و رەنگە بەمزووانە بڵاوی بکاتەوە. وادیارە ئەنجام دەرانی ئەو جەنایەتە پڕۆفێشناڵ نەبوونە و نەیانتوانیوه بە باشی و نەهێنی ئەو کارە ئەنجام بدەن و وردەکارییەکانی بشارنەوە.\nکەناڵی "الجزیره" لە زمانی سەرچاوەگەلی ئاگادار بڵاوی کردەوە کە تەرمی جەماڵ خاشقجی رۆژنامەنووسی ناسراوەی سعوودی لە ناوچەیەکی ئەستەنبۆڵی تورکیا دۆزراوەتەوە.\nیەک لەو سەرچاوانە ڕایگەیاند: بە پێی هەڵسەنگاندنی سەرەتایی پۆلیسی تورکیا، بەڕێز خاشقجی لە ناوخۆی کۆنسولخانەی عەرەبستان لە ئەستەنبۆڵ کوژراوە و پاشان تەرمەکەی بۆ دەرەوەی کۆنسولخانە گواستراوەتەوە.


بۆچی خه‌ون و كابووس ده‌بینین؟\nبه‌شێكی گرنگی ژیانی ئێمه به‌خه‌و تێده‌په‌ڕێت و ده‌گوزه‌رێت. خه‌و و كابوسی شه‌وانی ئێمه ئه‌زموونی تایبه‌ت و حاڵه‌تی تایبه‌تمان بۆ دروستده‌كات، جاری وا هه‌یه ئه‌و كاریگه‌رییانه‌ی له‌خه‌و و كابووسدا به‌سه‌رماندا دێت، له‌كاتی ئاساییدا ئه‌زموونی ناكه‌ین. ئه‌مه‌ش وه‌ك ترس و نیگه‌رانی و توڕه‌بوون و دڵه‌ڕاوكێ و... هتد.\nهه‌موو ئه‌مانه خواست و وروژێنه‌رو هه‌سته ئاساییه‌كانی ژیانی رۆژانه‌ن و چه‌سپێنراون و له‌خه‌ودا خۆیان ده‌رده‌خه‌نه‌وه. بۆیه لێكدانه‌وه‌ی خه‌ونه‌كان له‌لایه‌ن پزیشك و زانایانی ده‌روونییه‌وه كاتی خه‌و گرنگی تایبه‌تی هه‌یه.\nپرۆفیسۆر سیگمۆند فرۆید به‌یه‌كێك له‌باشترین و دامه‌زرێنه‌ری ده‌روونشیكاری داده‌نرێت له‌مێژووی مرۆڤایه‌تیدا. فرۆید مێشكی مرۆڤی بۆ دوو به‌شی سه‌ره‌كی دابه‌شكردو سه‌لماندی: رۆژانه‌و له‌ژیانی خۆماندا، زۆر شت هه‌یه كه ده‌چه‌سپێنرێت و ده‌ڕواته به‌شێكی مێشكه‌وه كه به‌نائاگایی ناوی بردووه، ئه‌م به‌شه گه‌وره‌ترین به‌شی مێشك و ده‌روونه. ئه‌وه‌ی له‌بیرماندا ده‌مێنێته‌وه‌و رۆژانه ره‌فتاری پێده‌كه‌ین، بریتییه له‌ئاگایی، كه به‌شێكی بچووكی مێشكه!\nواته به‌هیچ شێوه‌یه‌ك خه‌ون بینین په‌یوه‌ندی به‌داهاتووه‌وه نییه، به‌ڵكو رووداوه‌كانی رابردوون و له‌خه‌ودا دێته‌وه به‌رچاومان. واته لێكدانه‌وه‌ی خه‌و بۆ داهاتوو، كه ببێته هۆی روودانی شتێك ئه‌سڵه‌ن هیچ بنه‌مایه‌كی زانستی و حه‌قیقی نییه.\nله‌كاتی خه‌ودا، به‌شێك له‌و شتانه‌ی كه رۆژانه‌و له‌ژیانی خۆماندا، هه‌ر له‌منداڵییه‌وه تائێستا چه‌سپێنراون، له‌خه‌ودا دێته‌وه به‌رچامان. واته له‌نائاگاییه‌وه دێته ئاگاییه‌وه‌و له‌خه‌ودا ده‌یبینین.\nوێنه..ئایفۆن 12 راگه‌یاندرا...\nئه‌و خێزانانه‌ی منداڵییان ده‌بێت، هاوكاریی دارایی ده‌كرێن...\nئه‌كته‌ری ئه‌مریكی فیلمه سێكسییه‌كان ده‌ستدرێژی كردووه‌ته ...\nمانای هەر هێمایەک بزانە کە لەناو داشبولی ئۆتۆمبێلەکەت دادەگی...\n10/14/2020 12:48:36 PM\nیه‌كه‌م ده‌ركه‌وتنی رۆناڵدۆ دوای تووشبوونی به كۆرۆنا\n10/10/2020 11:25:19 PM\nمانچسته‌ر سیتی باسی كڕینی میسی ده‌كات\nسكاڵا له‌سه‌ر حكومه‌تی هه‌رێم تۆمارده‌كرێت |\nئه‌مڕۆ موچه‌ی ئه‌و شوێنانه دابه‌شده‌كرێت |\nله‌باره‌ی موچه‌ی ئه‌و كه‌سانه‌وه بڕیاردرا |\nنرخی زێڕ گۆڕانكاریی به‌سه‌رداهات |\nبه‌هۆی نه‌بوونی موچه‌وه.. داوای ده‌ستپێكردنه‌وه‌ی خۆپیشاندان ده‌كرێت |\nنرخی به‌نزین به‌رزبووه‌وه |\nنرخی دۆلار دابه‌زی |\nدابه‌شكردنی نه‌وت ده‌ستیپێكرد |


شەڕی ئیسڕائیل و حزبوڵڵا دەستی پێكردسەرۆك وەزیرانی لوبنان داوایەكی بە پەلە لە فەڕەنسا و ئەمریكا دەكات – تۆڕی میدیایی خەڵک\nشەڕی ئیسڕائیل و حزبوڵڵا دەستی پێكرد\nسەرۆك وەزیرانی لوبنان داوایەكی بە پەلە لە فەڕەنسا و ئەمریكا دەكات\n2019/09/01 - 6:30 PM\nسەرۆك وەزیرانی لوبنان دوای گرژییەكانی ئەمڕۆ داوای لە ئەمریكا و فەڕەنسا كرد نێوەندگیری نێوان حزبوڵڵا و ئیسڕائیل بكەن.\nسەعد حەریری، سەرۆك وەزیرانی لوبنان لە پەیامێكدا داوای لەو دوو وڵاتە كردووە، نێوەندگیری بكەن لە پێناو ڕێگری لە تەشەنەسەندی جەنگی نێوان ئیسڕائیل و حزبوڵڵا، كە ئەمڕۆ جارێكی دیكە دەستی پێكردەوە.\nئەمڕۆ یەك شەممە حزبوڵڵا موشەكێكی ئاڕاستەی بنكەیەكی سەربازی ئیسڕائیل كرد و بەهۆیەوە دوو سەرباز كوژران و دواتریش سوپای ئیسڕائیل پێگەكانی حزبوڵڵای لە لوبنان بۆردومان كرد.\n“هاووڵاتیان دەتوانن جۆزەی زیرەك بۆ كارەبای مۆلیدە ببەستن”\nلە یەك مانگدا 43 هاووڵاتی ڕۆژهەڵاتی كوردستان دەستگیركراون\nلوبنان.. ڕووبەڕووبوونەوەی چەكداری لەنێوان ئیسرائیل و حزبوڵا ڕوویدا\nوێنە؛ سەركردەیەكی حزبوڵا لە باشووری لوبنان كوژرا


شاعیر و فەیلەسوفی کورد، نیزامی گەنجەوی، بووەتە کێشە لە نێوان فارس و تورکە ئازەرییەکاندا – History Of Kurdistan\nHome / بەشی مێژووی كورد / شاعیر و فەیلەسوفی کورد، نیزامی گەنجەوی، بووەتە کێشە لە نێوان فارس و تورکە ئازەرییەکاندا\nزريان احمد 2018-08-13\tبەشی مێژووی كورد, مێژووی كۆنی كورد لێدوان نووسین ناچالاککراوە لە شاعیر و فەیلەسوفی کورد، نیزامی گەنجەوی، بووەتە کێشە لە نێوان فارس و تورکە ئازەرییەکاندا 3,417 Views\nنیزامی گەنجەوی یەکێک لە شاعیرە هەرە ناودارەکانی کوردە کە لە نێوان ساڵی (١١٤١ز-١٢٠٩ز) دا ژیاوە. ناوی تەواوی بریتیە لە جەمالەدین ئەبو موحەمەد ئەلیاس کوڕی یوسف کوڕی زەکی (جمال الدین ابو محمد الیاس ابن یوسف ابن زکي) بووە و ئەم ناوە بە تۆزێک جیاوزیەوە لە سەرچاوەکاندا تۆمار کراوە. ئەم زانایە لە شاری (گەنجە) ی ئازەربایجانی ئەمڕۆ لەدایك بووە کە لە ڕابردوودا وڵاتی کوردان بووە و ناوچەیەکی ژێر دەسەڵاتی دەوڵەتی شەدادی کوردی بووە کە لە نێوان ساڵی (٩٥١ز-١١٧٤ز) دا حوکمڕانی زۆربەی ئازەربایجان و ئەرمینیایان کردووە. هەر لە تەمەنی منداڵیدا باوکی کۆچی دوایی کردووە و دایکی کە لە خێزانێکی دەسەڵاتداری کورد بووە بە هاوکاری براکەی کە خاڵی شاعیرە، گەورەیان کردووە. ئەم شاعیرە چەندین شانامەی گرنگی بە زمانی فارسی لێ بەجێماوە کە بیتین لە:\nبە داخەوە نازانرێت کە ئایا شیعری کوردی هەبووە یان نا بەڵام خۆی لە شاکارە مەزنەکەی (لەیلا و مەجنون) دا کوردبوونی خۆی ئاشکرا دەکات. سەرەڕای ئەوە، ناسنامەی ئەم شاعیرە کوردە بووەتە کێشە لە نێوان فارس و تورکە ئازەریەکاندا. فارسەکان ئەزانن فارس نیە و تەنانەت خاڵیشی ناوی (خواجە عومەر) بووە و شیعە نیە، بۆیە دەڵێن ئێرانیە. لە ئەنجامدا ناسنامەی کوردێتی بە وشەی “ئێران” داگیر دەکەن و دەسڕنەوە و تورکە ئازەریەکان بە شاعیری دەوڵەتی ئازەربایجانی دادەنێن و پولیان بە ناوەوە کردووە، وێنەیان خستۆتە سەر پارەی ئەو وڵاتە، پەیکەریان بۆ کردووە و تەنانەت گۆڕەکەی وەک مەزارێکی گەورەی لێکراوە و هەندێک هەوڵ دراوە شیعرێکی درۆینەی بۆ دروست بکرێت کە تورک بوونی بۆ هەڵبەستن. لە چەندین بابەتدا فارس و تورکەکان بە شێوەیەک دەیانەوێت هەر کەسە و خۆی بکات بە خاوەنی ئەم شاعیر و زانا کوردە، بەڵام کورد کە خاوەنیەتی خۆی ناکات بە خاوەنی و بەو جۆرە بە گشتی تاکی کورد نائاشنایە بە شاکارەکانی ئەم زانا کوردە، کە شاکارەکانی هاوتای کاری خەڵکانی وەک شەکسپیری ئینگلیزن. ئەمڕۆ چەندین بابەتی زانستی لە جیهاندا و بە زمانی جیاواز سەبارەت ئەم زانایە نووسراوە، کەچی کورد نەک لێکۆڵینەوەی سەبارەت ناکات، بەڵکو زۆرینەی کورد ناویان نەبسیتووە و نایناسن. ئەمەش بەشێکە لەو کێشەیەی کە کورد تێیدا دەژی و لە ئەنجامی خوێندنەوەیەکی توڕە و بێ بنەما بۆ ڕابردووی خۆی خەریکە بە تەواوی خۆی لە ڕابردوو و مێژووی خۆی دادەبڕێت و دەرئەنجام نائاشنا دەبێت بە بیر و فەلسەفەی پیرمەندە کوردە جیهانیەکان.\nPrevious ئەو وتارانەی کە ھەرگیز پێشکەش نەکران\nNext تایبەت بە ماڵپەری مێژووی کورد قورئانە دەستنووسەکەی مەلا عەوڵای کۆڕێ


ماركا: 4 كه‌س زیاتر له هه‌مووان له گه‌ڕانه‌وه‌ی زیزۆ سوودمه‌ند ده‌بن\nزینه‌دین زێدان راهێنه‌ری نوێی ریال مه‌درید\nزینه‌دین زێدان یانه‌ی ریال مه‌درید ئیسكۆ كایلۆر ناڤاس\nدوای ئه‌وه‌ی یانه‌ی ریال مه‌درید به فه‌رمی گه‌ڕانه‌وه‌ی زینه‌دین زێدانی راگه‌یاند، پێگه‌ی ماركا نووسیویه‌تی 4 كه‌س زیاتر له هه‌مووان له گه‌ڕانه‌وه‌ی زێدان سوودمه‌ند ده‌بن.\nدوای ئه‌وه‌ی ریال مه‌درید تووشی وه‌رزێكی كاره‌ساتبار بوو، زێدان بۆ راستكردنه‌وه‌ی دۆخی یانه‌كه گه‌ڕایه‌وه، له كاتێكدا ریال له جامی شا و چامپیۆنزلیگ ماڵئاوایی كردووه و به 12 خاڵیش له بارسێلۆنای پێشه‌نگی لالیگا دووره.\nپێگه‌ی ماركا نووسیویه‌تی: 4 كه‌س له گه‌ڕانه‌وه‌ی زینه‌دین زێدان بۆ راهێنه‌رایه‌تی ریال مه‌درید سوودمه‌ندی یه‌كه‌م ده‌بن.\nیه‌كه‌م، ئیسكۆ: ئه‌م یاریزانه له سه‌رده‌می سانتیاگۆ سۆلاری كه‌وتبووه دۆخێكی ئاڵۆز و بڕیاری رۆیشتنی له كۆتایی ئه‌م وه‌رزه دا بوو، به‌وپێیه‌ی له‌م دواییه به ته‌واوه‌تی له پێكهاته‌ی ریال مه‌درید دوورخرابووه‌وه، ئه‌مه‌ش له كاتێكدا بوو له سه‌رده‌می زێدان، ئیسكۆ له باشترین دۆخی خۆیدا بوو، پێشبینی ده‌كرێت له‌گه‌ڵ گه‌ڕانه‌وه‌ی زیزۆ، ئه‌م یاریزانه بۆ پێكهاته‌ی سه‌ره‌كی ریال مه‌درید بگه‌ڕێته‌وه.\nدووه‌م، كایلۆر ناڤاس: ئه‌م گۆڵپارێزه كۆستاریكایه له سه‌رده‌می زێدان رۆڵی له بردنه‌وه‌ی 3 نازناوی له‌سه‌ریه‌كی چامپیۆنزلیگ هه‌بوو، به‌ڵام له دوای نه‌مانی زیزۆ ئه‌م گۆڵپارێزه پێگه‌ی خۆی له‌ده‌ستدا، به‌ڵام چاوه‌ڕێ ده‌كرێت زیزۆ جارێكی دیكه متمانه به‌م ناڤاس بكاته‌وه و رۆڵی جارانی پێ بداته‌وه.\nسێیه‌م، مارسێلۆ: ئه‌م به‌رگریكاره به‌رازیلییه له سه‌رده‌می زیزۆ خاڵی به‌هێزی ریال مه‌درید بوو، به‌ڵام له‌گه‌ڵ رۆیشتنی زیزۆ له یانه‌كه خۆری مارسێلۆ به‌ره‌و ئاوابوون رۆیشت، له شوێنی ئه‌و سۆلاری پشتی به ریگیلیۆن ده‌به‌ست، میدیاكانیش ئاماژه‌یان بۆ ئه‌وه ده‌كرێت مارسێلۆ هاوینی داهاتوو ده‌چێته خولی ئیتاڵیا و له تیپه‌كه‌ی كریستیانۆ یاری ده‌كات.\nبه‌ڵام دوای گه‌ڕانه‌وه‌ی زیزۆ پێشبینی ده‌كرێت مارسێلۆ پێگه‌ی خۆی پێ بدرێته‌وه و ئاماژه بۆ ئه‌وه‌ش كراوه یه‌كێك له مه‌رجه‌كانی گه‌ڕانه‌وه‌ی زیزۆ نابێت مارسێلۆ بفرۆشدرێت.\nچواره‌م، گاریس به‌یل: ئه‌م یاریزانه ئه‌گه‌رچی به‌هۆی پێكانه‌وه له سه‌رده‌می زێدانیش وه‌ك پێویست به‌شداریی یارییه‌كانی نه‌كردووه، به‌ڵام هه‌ركاتێك له پێكان گه‌ڕاوه‌ته‌وه زیزۆ متمانه‌ی پێبه‌خشیوه و له فایناڵی چامپیۆنزلیگیش به‌شێوه‌یه‌كی سه‌ره‌كی یاری كرد و رۆڵی له بردنه‌وه‌ی نازناوه‌كه هه‌بوو، له كاتێكدا له سه‌رده‌می سۆلاری خراپترین دۆخی تێپه‌ڕ كرد.


10:11 - 19/02/2021 244 جار خوێندراوەتەوە\nئاژانسی ناسا رایگەیاند کە کەشتییەکی ئاسمانی بە ناوی "Perseverance" بەسەرکەوتوویی لەسەر ھەسارەی مەریخ نیشتووەتەوە.\nئەو کەشتییە ئاسمانییەی ناسا کە کێشەکەی یەک تۆنە، لە دوای حەوت مانگ گەشتکردن لە کاتژمێر ١٥:٥٥ خولەک بەکاتی ئەمریکا لەسەر ھەسارەی مەریخ نیشتەوە.\nپرۆسەی نیشتنەوەی ئەو کەشتییە ئاسمانییە کە لەلایەن ناساوە بە شێوەیەکی راستەوخۆ پەخش دەکرا، بەسەرکەوتوویی ئەنجامدرا و چرکە ساتی یەکەمی نیشتنەوەکە بە نزیکەی ١١ خولەک دواکەوتن نیشانی خەڵکی درا بەھۆی ئەو دوورییەی کە لە نێوان مەریخ و زەوی بوونی ھەیە.\nکەشتی ئاسمانی "Perseverance" لە بەرواری ٣٠ی حوزەیرانی ٢٠٢٠ لە وێستگەی ھێزەکانی ئاسمانی Cape Canaveral لە فلۆریدا بۆ بۆشای ئاسمان نێردرا و لە دوای بڕینی دووری ٤٧٠ ملیۆن کیلۆمەتر توانی بەسەرکەوتوویی لەسەر ھەسارەی مەریخ لەو کاتەی کە پێشبینی کرابوو، بنیشێتەوە.\nئەوەش راگەیەندرا کە ٢٠ کامێرا و دوو مایکرۆفۆن لەسەر ئەو کەشتییە ئاسمانییە ھەیە و بەم ھۆیەوەش چاوەڕێ دەکرێ وێنەی زۆر تایبەت بۆ جیھان بنێرێ. لە پاڵ ئەمەش ھەوڵدەدرێ ھێلیکۆپتەرێکی بچووکی نێو کەشتییەکە بفرێندرێ کە توانای تۆمارکردنی وێنە و ڤیدیۆی ھەیە.


پارێزگه‌رێ دهۆكێ : دگه‌ل نوونه‌رێن هولێن شه‌هیانا ویاریێن وه‌رزشى كۆمبوو | پارێزگەھا دھوك\non: سبتمبر 22, 2020\nئه‌ڤرۆ نیڤرۆ 22-9-2020 به‌رێز د.على ته‌ته‌ر پارێزگه‌رێ دهۆكێ دگه‌ل نوونه‌رێن هولێن شه‌هیانا ویاریێن وه‌رزشى كۆمبوو ، دكۆمبوونێدا ب ئاماده‌بونا ماجد سه‌ید صالح جێگرێ پارێزگه‌رێ دهۆكێ ب وه‌كاله‌ت به‌حسێ ره‌وشا خه‌لكێ پارێزگه‌هێ وكارتێكرنا ڤایروسێ كورونا ل سه‌ر ژین وژیارا هاولاتى وخودان كاران ورێنمایێن ته‌ندورستى یێن به‌رهنگاربونا ڤایروسى وپێگریا هاوڵاتیان ب وان رێنمایان هاته كرن.\nنونه‌رێن هولێن شه‌هیانا داخاز ژپارێزگه‌رێ دهۆكێ كر كو هاریكاریا وان بكه‌ن و ده‌رگه‌هێن هولێن شه‌هیان ڤه‌كه‌ن وبه‌رهه‌ڤیا خو دیاركر كو دێ ب هه‌موو ره‌نگا هه‌ڤكاربن دگه‌ل ژۆرا ئوپه‌راسیونا ودێ پێگریێ ب هه‌موو رێنمایا كه‌ن یێن بو وان دهێنه ده‌ست نیشانكرن.\nژلایێ خوڤه پارێزگه‌رێ دهۆكێ ته‌كه‌زكر كو دڤێت ئه‌م هه‌موو پێگریێ ب رێنمایێن ته‌ندورستى بكه‌ین و ل رۆژێن بهێت ژۆرا ئوپه‌راسیونا ل پارێزگه‌ها دهۆكێ دێ كۆمبوونه‌كێ دگه‌ل نونه‌رێن هولا سازكه‌ت وبابه‌تێ ڤه‌كرنا هولا گه‌نگه‌شه‌كه‌ت وهه‌كه دیت ڤه‌كرنا وان دبه‌رژه‌وه‌ندایا گشتى دا یه دێ رێنمایێن تایبه‌ت ده‌ركه‌ن وهولێن شه‌هیانا ویاریێن وه‌رزشى ل دووڤ وان رێنمایا هێنه ڤه‌كرن.\nهه‌ژى گوتنێ یه ئه‌ڤرۆ به‌رى نیڤرو ژماره‌كا خودانێن هولێن شه‌هیان ویاریێن وه‌رزشى خرڤه‌بونه‌كا ئاشتیانه ل به‌ر ده‌رگه‌هێ پارێزگه‌هێ ئه‌نجامدابوو وداخاز كربو كو پارێزگه‌ها دهۆكێ رازیبونا خو دیاركه‌ت وهولێن شه‌هیانا ویاریێن وه‌رزشى بهێنه‌ڤه‌كرن.


په‌كه‌كه ژبۆ تێكدانا ئاساییشا باشوور كار دكه‌ت - دارکا مازی\nپه‌كه‌كه ژبۆ تێكدانا ئاساییشا باشوور كار دكه‌ت\nجیگرێ وەزیرێ پێشمەرگە یێ حكوومه‌تا باشوورێ کوردستانێ، هێرشا په‌كه‌كێ ل سەر هێزێن پێشمەرگە شەرمەزار کر و دا زانین ئەڤ هێرش ل دژی ھەموو دەستکەفتیێن ھەرێما کوردستانێ یە.\nسەربەست لەزگین، دەربارێ هێرشا په‌كه‌كێ یا ل سەر پێشمەرگەیێن کوردستانێ داخویانیەک بەلاڤ کر و راگه‌ھاند هێرشا په‌كه‌كێ ل سەر هێزێن پێشمەرگە، ئیسبات دکەت کو په‌كه‌كه ژ بۆ تێکدانا ئاساییشا ھەرێما کوردستانێ کار دکەت.\nلەزگین ئاماژە کر، ب هێرشێن خۆ بۆ سەر پێشمەرگەیێن باشوورێ وه‌لات، راستییا په‌كه‌كێ دەرکەتییە کو ئەو کار ژ بۆ تێکدانا ئاساییش و ئەولەھییا باشوورێ کوردستانێ دکەت.\nھەروھا تەکەز کر کو هێرشا په‌كه‌كێ، نە ل دژی پارتییا دەمۆکراتا کوردستانێ یە، ل دژی ھەموو دەستکەفت و خەبات و قوربانیدانا خەلکێ باشوورێ کوردستانێ یە.\nجیگرێ وەزیرێ پێشمەرگە دەستنیشان کر، كارڤه‌ندانێن به‌رفره‌هـ ل په‌ی هێرشێن په‌كه‌كێ هاتن، ل سەر ڤێ مژارێ وەزارەتا دەرڤە یا ئامەریکایێ و سەرۆکاتییا ھەرێما کوردستانێ و سەرۆکاتییا ئەنجوومەنا وەزیران و پارلەمەنتۆیا کوردستانێ و پارلەمەنتۆیا ئیراقێ، هێرشا په‌كه‌كێ یا ل چەمانکێ، شەرمەزار کرن.\nد چەند رۆژێن دەرباسبوویی دا چەکدارێن پارتییا کارکەرێن کوردستانێ، ل سنۆرێ ناحیا چەمانکێ یا سەر ب ناڤچەیا ئامێدیێ، سێ هێرشێن جودا برن سەر ھێزێن پێشمەرگەیێ کوردستانێ و پۆلیسێن پاراستنا پەترۆل و گازێ، د ئەنجاما وان هێرشان دا پێشمەرگەیەک شەھید بوو و ھەژمارەک پێشمەرگە و پۆلیس بریندار بوون.\nھەروھا چەند رۆژ بەرێ ژی چەکدارێن په‌كه‌كێ بۆرییا پەترۆلێ یا ھەرێما کوردستانێ یا ل سنۆرێ ترکیێ تەقاندبوون و زیانه‌كا مه‌زن ب ئابووری كوردستانێ كه‌ت.


NRT TV | جیهان | ڤایرۆسی کۆرۆنای نوێ لە ٢٠٢١دا پێویستییە مرۆییەکان بەرز دەکاتەوە\nرێکخراوی نەتەوەیەکگرتووەکان داوایەکی مرۆیی لە جیهان دەکات، بۆ کۆکردنەوەی کۆمەک بە بڕی ٣٥ ملیار دۆلار بۆ ساڵی ٢٠٢١، ئەوەش لەپێناو روبەڕوبوونەوەی ئەو کاریگەرییە نەرێنیانەی کۆرۆنای نوێ لەسەر ژیانی سەدان ملیۆن مرۆڤ دایناوە و بووەتە هەڕەشە لەسەر بەرزبوونەوەی ئاستی هەژاری و بڵاوبوونەوەی برسێتی.\nلەگەڵ قەیرانی پەتای کۆرۆنای نوێ، بەگوێرەی پلانەکانی وەڵامدانەوەی مرۆیی رێکخراوی نەتەوەیەکگرتووەکان، ژمارەی ئەو کەسانەی پێویستیان بە یارمەتیدانی مرۆیی دەبێت لە ساڵی ٢٠٢١دا بەرزدەبێتەوە بۆ رێژەیەکی پێوەری نوێ کە دەگاتە ٣٢٥ ملیۆن کەس و بەبەراورد بە ساڵی ٢٠٢٠ بەڕێژەی ٤٠% بەرزدەبێتەوە.\nئەو کۆمەکییەی رێکخراوەکە و بەشداربووانی داوای دەکەن بۆ هاوکاریکردنی ١٦٠ ملیۆن کەسە لەکۆی ٣٢٥ ملیۆن کەس کەبەسەر ٤٦ دەوڵەتدا دابەشبووە.\nبەگوێرەی رێکخراوەکە، زۆرینەی ئەو دەوڵەتانەش لەوانەن کە برسێتی و ناکۆکی و ئاوارەبوون و کاریگەرییەکانی گۆڕانی کەش و هەوا و بڵاوبوونەوەی پەتا بەرۆکی گرتوون.\nئەمە لەکاتێکدایە، پاش سەرهەڵدان و بڵاوبوونەوەی پەتای کۆرۆنای نوێ لەگەڵ ئەوەی جیهانی کەرەنتینە کرد و جموجوڵی بازرگانی و گەشەکردنی ئابوری پەکخست، چەندین وڵات بەدەست ناکۆکییە ناوخۆییەکان و جەنگە دەرەکییەکان و چەندین گرفتی ئابوری و سیاسیوە دەناڵێنن و روبەڕوی برسێتیەکی مەترسیداربوونەتەوە.


به‌یاننامه‌ی دژی کوشتنی کۆڵبه‌رانی کورد له لایه‌ن سوپای داگیرکه‌ری تورکیاوه\nLast Updated on Friday, 30 December 2011 10:48\tWritten by Administrator\tFriday, 30 December 2011 10:01\nبۆ رێکخراوی نه‌ته‌وه‌یه‌کگرتووه‌کان!\nبۆ یه‌کێتی ئه‌وروپا!\nبۆ کۆروکۆمه‌له جیهانیه‌کان!\nبۆ لایه‌نه سیاسیه‌کانی کوردستان!\nدیسان ده‌ستی تاو\nان و زوڵم دژی نه‌ته‌وه‌یه‌کی زوڵملێکراوی کورد له پارچه‌یه‌کی تری نیشتمان به‌ده‌ستی داگیرکه‌رانی نیشتمان ئه‌نجام دارا، دیسان کۆلێک خه‌ڵکی بێ دیفاح، که بۆ په‌یدا کردنی نانی شه‌ویان رێگا سه‌خت و پر له مه‌ترسیه‌کان ده‌بڕن بۆ ئه‌وه‌ی پاروه نانێک په‌یدا بکه‌ن بۆ تێرکردنی زگی ماڵ و مندالیان که‌وتنه‌به‌ر هێرشی سوپای جه‌هل و نه‌زانی، ئه‌م جاره‌ش هه‌ر وه‌ک جاره‌کانی دیکه بێ گوێدانه هیچ بنه‌مایه‌کی مرۆیی کۆمه‌لێک له خه‌ڵکی سڤیل و بێ گوناهی شه‌ڵالی خوێنکرد.\nبه‌داخه‌وه شه‌وی 29ی دیسامبری 2011 له گوندی (روبوسکی) قیلابان لە سنووری شێرناخی هاوسنوری هەرێمی کوردستان فرۆکه شه‌رکه‌ره‌کانی تورکیا بێ گوێدانه هێچ بنه‌مایه‌کی ئه‌خلاقی و مرۆیی کۆمه‌لێک خه‌ڵکی کۆڵبه‌ری کوردیان که له‌م ناوچه‌یه کاریان ده‌کرد دایه به‌ر بۆمبا و ناپاڵمه‌کانی خۆیان و به‌داخه‌وه 35 که‌س بوونه قوربانی که ته‌مه‌نیان له نێوان 15 بۆ 30 ساڵ بوون.\nئێمه له " کەمپینی کۆتایی بە کوشتاری کۆڵبەرانی کورد بێنن" به‌توندی ئه‌م کرده‌وه نامرۆڤانه‌یه مه‌حکوم ده‌که‌ین و داواکاریشتن له رێکخراوی نه‌ته‌وه‌یه‌کگرتووه‌کان، یه‌کێتی ئه‌وروپا و کۆروکۆمه‌له جیهانیه‌کانیه مرۆڤ دۆسته‌کان که ئه‌م کۆمه‌ڵکوژیه و کوشتنی کۆڵبه‌رانی کورد به‌هه‌موو شێوه‌یه‌ک مه‌حکوم بکه‌ن و دوا له ده‌سه‌ڵاتدارانی تورکیا بکه‌ن که بۆئه‌م کرده‌وانه‌یان سنورێک ده‌بنێن و داوای لیبوردن له گه‌لی کورد له کوردستان بکات.\nهه‌روه‌ها داواکاریشمان له هێزه سیاسیه‌کانی چوارپارچه‌ی کوردستانه که ئه‌م کرده‌وه‌یه مه‌حکوم بکه‌ن و چیدیکه به ئاسانی ئه‌م روداوانه پشت گوێ نه‌خه‌ن و هه‌ڵوێستان هه‌بێ له به‌رامبه‌ر سوپای داگیرکه‌ردا و به‌هه‌وڵی هه‌موو لایه‌کمان بتوانین کارێکی وابکه‌ین که له‌داهاتوودا له‌لایه‌ن داگیرکه‌رانی کوردستانه‌وه کرده‌وه‌ی ئاوا دڵته‌زێن دژی رۆڵه‌کانی کورد دو‌باره نه‌بێته‌وه.\n" کەمپینی کۆتایی بە کوشتاری کۆڵبەرانی کورد بێنن\n29ی دیسامبری 2011


چەند ئامۆژگاریەکی گرنگی كاركردن\n(ساتیا نادالا) سەرۆکی جێبەجێ کاری کۆمپانیا مایکرۆسۆفت سێ ئامۆژگاری گرنگ دەخاتە روو بۆ ئەوانەی دەیانەوێت دەست بە کارێکی نوێ بکەن.\nچەندین گەنج ھەیە ھەوڵدەدەن دەست بەپرۆژەیەکی نوێ بکەن و ھەوڵدەدەن سەرکەوتن بەدەست بھێنن بێ ئەوەی ترسیان ھەبێت لە وەستانی کارەکەیان بەھۆی ئەو گرفتانەی رووبەروویان دەبێتەوە کە دوا جار وایان لێدەکات تووشی نائومێدی ببن.\nلەم بابەتە سێ ئامۆژگاری گرنگی سەرۆکی جێ بەجێ کاری کۆمپانیا مایکرۆسۆفت (ساتیا نادالا) تان بۆدەخەینە رووو بەو ھیوایەی سوودی ھەبێت.\n١.متمانە بەخۆ بوون:\nیەکەم شت لەکار کردن بریتیە لە متمانە بەخۆبوون، لەسەرەتای دەست پێکردنی کارەکەت متمانەت بەخۆت ھەبێت و پشت بەخوای گەورە ببەستە، پلانەکانت دابڕێژە بۆ ئەوەی بتوانیت کۆنترۆلیان بکەیت، چونکە گەر متمانەت بەخۆت نەبوو ئەوا تۆ رێگەی سەرەکی شکستت بۆ خۆت داڕشتووە، لەبەر ئەمە متمانە بەخۆبوون سەرەتای سەرکەوتنتە لەکارەکەت و ساتیا نادالا دەڵێت "ھەموو دەستکەوتە مەزنەکان بەدی نایەت تەنھا ئەگەر باوەڕت بە خۆت ھەبوو و متمانەشت بەخۆت و کارەکەت ھەبوو".\n٢. لەنێوان ژیانی کارکردن و ژیانی ئاسایی ھاوسەنگی رابگرە.\nکارکردن شتێکی زۆر گرنگە بەڵام ئەمە مانای ئەوەنییە گرنگی بە ژیانی کۆمەڵایەتی خۆت نەدەیت، ھەروەھا پێویستە بەشێکی ژیانێکی خۆت بۆ خێزانەکەت و ھاوڕێکانت تەرخان بکەیت و ژیانێکی واقیعیانە بژیت, بەڵام لەگەڵ ئەوەش نابێت کارەکەت پشتگوێ بخەیت, چونکە دەرچوون لە بازنەی کارکردن پێویستە مەرجدار بێت و بەھەڕەمەکی نەبێت بۆ ئەوەی نەبێتە ھۆی دروست کێشە لە کارەکەت، ھاوسەنگ و داد پەروەر بە.\n٣. خۆشەویستی پیشەکە.\nخۆشویستنی پیشەکەت کارێکی زۆر گرنگە چونکە ئەمە وات لێدەکات کارەکە بەجدی بکەیت، ساتیا نادالا دەڵێت " خۆشویستنی کارەکەت وات لێدەکات چێژ لە کارەکەت ببینی و وەک ئەوەی لێدێت تۆ کار ناکەیت "\n6 مانگ پێشتر - Jun 1 2021 3:53PM\nدووربكه‌وه له‌كه‌سی خراپ دوورده‌كه‌ویته‌وه له‌كێشه‌و گرفت\nكات به‌سه‌ر بردن له‌گه‌ڵ خێزان دوورت ده‌خاته‌وه له‌كێشه‌و گرفت\nچواردە ئامۆژگاری بۆ سەرکەوتن\nباوەڕ بە خۆبوون هۆکارە بۆ سەرکەوتن\nپێویستیت بە پەیوەندی مانادار ھەیە\nیاری به تۆپ بكه\nچۆن فێری ھونەری قسەکردن دەبیت ؟\nئەرکەکانی بەڕێوەبەری سەرکەوتوو\nشێوەی رووخسار و شیکردنەوەی کەسایەتی\nچۆن بڕیارێکی راست و دروست دەدەیت !\nچۆنیەتی لە ناوبردنی ھێزی نێگەتیڤانەی دەوروبەرت: تێرامان\nچۆنیەتی لە ناوبردنی ھێزی نێگەتیڤانەی دەوروبەرت: پیاسە کردن لە سروشت\nچۆنیەتی لە ناوبردنی ھێزی نێگەتیڤانەی دەوروبەرت: بینینی دەریا\nچۆنیەتی لە ناوبردنی ھێزی نێگەتیڤانەی دەوروبەرت: بۆن خۆشکردنی ماڵەوە\nچۆنیەتی لە ناوبردنی ھێزی نێگەتیڤانەی دەوروبەرت: قسەکردن لەگەڵ خوودی خۆت\nزۆر لە رووداو و چالاکییەکان دوورمەکەوە\nبەردەوام بە لەپەیوەندیکردن لەگەڵ کارمەندەکانت و کڕیارەکانت


بۆکۆتایهێنان بەگۆشەگیری بەرێز ئۆجەلان و دەمیرتاش.. گەشتیار مەحمود – Dengekan\nbyDenegkan\tJanuary 14, 2022\tGeneral\n(تکانامە)کەم گەیاندە کۆشکی سپی و کۆنگرێسی وڵاتی ئەمریکا.\nکۆشکی سپی وەک دەوترێت بارەگای بەهێزترین سەرۆک لەجیهاندا، چاوگی کۆتابریار بۆ دیاریکردنی مەودای سنوری دەسەڵات و چارەنوسی چەندین دەولەت. بێگومان چارەنوسی سنووری کوردستانی گەورە لە رۆژهەلەتی ناوەراست بەندە بەچارەنوسی نەخشەی چواردەولەتی داگیرکەر، ئەو نەخشەیەی کە دەکەوێتە چەقی مەیدانی یەکلاکەرەوەی چارەنوسی ململانێیی خەونی سولتانی عوسمانی و خەیاڵی هیلالی شیعی لەکیشوەری ئاسیا. بۆیەکلاکردنەوەی بریاری کۆتای ئەم پرسەش گەڕانەوەیە بۆچاوگی دەسەڵات ئەویش کۆشکی سپی یە لەکاتێکدا هەرئەم شوێنەیە بەرژەوەندی سەدان ساڵەی داهاتوی ولاتی ئەمریکا مسۆگەردەکات.\nبۆیە بنکۆڵکردنی کێشەی نەتەوەی کورد لەرۆژهەلاتی ناوەراست بەشێکی دانەبڕاوە بۆ گۆڕانکاری ریشەیی لەسەر هاوکێشەی سیاسی ناوچەکە و دروستکردنی کاریگەری راستەوخۆ بۆسەر چارەنوسی چوار دەولەت. لەئەگەری رودانی هەر گۆرانکاریێک لەنەخشەکەدا لەژێر سێبەری برەوی ئابوری سیاسی و هزری ئاینی و کاریگەری سیاسەتی جیۆپۆلەتیک بەرژەوەندی چەندین دەولەت دەکەوێتە مەترسی و دەبێتە پوکانەوە و سرینەوەی هێزی بریار لەدارشتنەوەی نەخشەی داهاتوودا.\nلەم سەردەمە دەوڵەتداری لەدوای کاری لۆبیکردن بۆئامانجی پێشینەی سیاسی و لەپال سێبەری گرێبەستی ئابوریدا بەرمەودایەکی گەور لە بەرێوەبردنی دەوڵەت داگیردەکات، بەدیوێکتر زۆرجار دیاردەی خۆپیشاندان و شەرمەزارکردنی دەوڵەت پەیوەست بەچەند پرسێک رەنگە ئامرازێکی سەردەمیانەی نانەوەی پشێوی ئەمنی و چەکێکی بەهێزی دەستی نەیارانبێت بۆئەوەی کاریگەری راستەوخۆ لەسەربریارە سیاسیەکان دروستبکەن. لەهەندێک ووڵات فشاری سۆشیال میدیا ڕێگایەکی ترە بۆدەربرینی پشتگیری یان پیشاندانی ناڕەزای و کاردانەوەی رای شەقام بۆ داواکاری خزمەتگوزاری و ماف و ئازادیەکانی هاولاتیبوون بۆئەوەی جولەیەکی سیاسی توڕە لەژێرناوی دروستکردنی رای گشتی حکومەت ناچاربکرێت لە دۆخێکی نائاسی شلەژاندا داواکاریەکان جێبەجێبکات.\nتائێستا دۆخی کورد لەکوردستانی گەورە لەگەل ئەوکرانەوەیەی لەدونیای دەرەوە دەستەبەربوە مافی هاولاتی کوردبون و دۆخی خراپی ژیان و مەرگی ئازادی لەئاستێکی مەترسیدار لەچوارچێوەی زیندانێکی گەورە وێنادەکرێت، هەوڵدان بۆ چارەسەری دۆخی کورد لە پاچەکانی کوردستان کە بەهۆی کوردبوونەوە لەناودەبرێن مێژویەکی درێژی هەیە ، مۆدێلی زیندانی سیاسی بۆ سزادانی مافی کوردبون لەژێرپەتی سێدارەو کۆتوبەندی کونجی زیندان پەیامێکی ترساندن و تۆقاندنی دوژمنانی کوردە تاوەکو ئیستالەو وڵاتانە حوکمی سەرکوتکردن پیڕەودەکرێت، هەموە جوڵەیەکی سیاسی لەژێرناوی تێکدانی ئاسایشی نیشتیمانی دوچاری سزایەکی سەخت دەبێتەوە و سەرکوتدەکرێت.\nخۆشبەختانە، رێژەیەکی بەرچاو لەنەتەوەی کوردی لەو وڵاتانانە دەژین کە دادپەروەری وئازادی و دیموکراسی و مافی نەتەوە و هاوڵاتیبوون لەپێشینەی کاری دەوڵەتداریە ، بۆسود وەرگرتن لەم دۆخە وەک هاولاتیێکی دانیشتوی ولاتی کەنەدا کە هاوسنور و دراوسێ ی ووڵاتی ئەمریکا، لە (تکانامە) یەکدا وەک ئەرکێکی نەژادی کوردبونم، نامەی داواکاریم بۆ چارەسەری ئاشتیانەی پرسی کورد گەیاندە لایەنی پەیوەندیدار لە کۆشکی سپی..\nئاراستەکردنی ئەم تکانامەیە بۆ لایەنی پەیوەندیدار، بەئامانجی خستنەروی پاکتاوی رەگەزی کورد لەرۆژهەلاتی ناوەراست و تایبەتر ئازادکردنی زیندانیانی سیاسی لە رۆژهەڵات و باکوری کوردستان بووە. بۆ ئەم دۆخەی کورد، پێشنیاز و پەیامی چارەسەری ئاشتیانە بۆ هەوێنی کەشێکی ئارام وفەراهمکردنی ئازادی ماف و ژیانی گەلان لەباکوری کوردستان بێگومان ئازادکردنی بەرێزان (عەبدولا ئۆجەلان و سەلاحەدین دەمیرتاش)ە تاکەرێگای چارەسەری ئاشتیانەیە و پێویستیەکی زەڕوورە دەبێت پەلەی لێبکرێت. بیرۆکەی شکستخواردووی ناحەزانی کورد کەلە زیندانیکردنی شۆڕشگێڕانی کورد خۆیدەبینێتەوە، پێویستە لەرێگای فشارێکی یاسای و سەردەمیانە کێشەی کورد بۆدونیای دەرەوە بەیانبکرێت، کە کلیلی چارەسەری کێشەی کورد لە پەتی سێدارەو کونجی زیندانەوە بگۆردرێت بۆگفتوگۆی ئاشتی وئازادکردنی شۆرشگێرانی کورد لەزیندان. بەخەیاڵی هێنانەدی ئەو خەونەی کە دەگوترێت ئەگەر هەرهەوڵێکی ئاشتیانە لەناوچەکەدا سەربگرێت ،سەرەنجام لەئایندەیەکی نزیکدا دەکرێت کوردوتورک وەکو دوو نەتەوە و دوو زمان و دوو کلتور بەئاشتی لەژێردەستورێکی پێشکەوتوو پێکەوە برایانەو سەردەمیانەبژین…\nئەگەر چی رەنگە تکانامەیەک لەناو هەرای ئەم هەموو زولم و ستەمەی لەکورد دەکرێت تەنها هێندەی مەشخەلی ووشەیەک لە ناخی کوردێکی زیندانی سیاسی دابگیرسێت، کە ڕۆژانە بەبەرچاوی هەموو دونیاوە هەزاران ووشە بەسەر دیواری کونجی زیندانەوە کۆڕێک بۆ مەرگی ئازادی ئەگێرن. بەرپرسیاریەتی سەرشانی هەرکوردێکی خاوەن هەڵوێست هێندەسەختە لەهەر شوێنێکی ئەم جیهانەبژی نووسراوی سەرلاپەڕەی رۆژمێری مانگ و ساڵی کوردی پڕن لەهەزاران داستان و بیرەوەری ناخهەژێن، پێویستە لەیادنەکرێن و لەسەر مێزی کۆشک و تەلاری بڵندگۆی دەسەڵاتی زلهێزەکان بنوسرێنەوە. لەبیرمابێت ئەمرۆ رۆژگارێکە رێی کاروانی قوربانیدانی نەتەوەیی کورد هاوشانی گەلانی دونیا بۆرزگاربوون لەژێردەستەیی پێویستە چیرۆکە تراژیدیاو جینۆساید و مەرگەکارەساتەکانی لەشوێنی پەیوەندار تۆماربکرێن و بناسرێنەوە کە کورد رووبارێک خوێنی ڕشتوەو خاوەنی هەزارەها شەهیدە، کەهەر دڵۆپێک لەخوێنی رژاوی شەهیدێک لە گۆرستانی خەونی ئازادی بە هەزاران خەون و ئاواتەوە چۆتەژێرگڵ و ناونیشانی سەرکێلی مەزارگەکان لە ولاتێکی بێناسنامە رێگای هەزاران دایکەشەهیدی جگەرسوتاون.\nلەدونیای ئەمرۆدا بەسود وەرگرتن لەئەزموونی سەرکەوتنی نەتەوەکانی تری ستەمدیدە، ناردنی پەیام و تکانامەکان بۆ بۆ بارەگای وڵاتێکی زلهێزی جیهان لەچوارچێوەی چالاکی مەدەنی، بەومانایەی ئەمە تەنها رێگاراستەکەیە کاتێک ووشەکانی لە نوکی پێنووسێکەوە ئەبنە تیرێک ئاراستەی دڵی داگیرکەر دەکرێن! بۆئەوەی رەنگدانەوەی مانایەک لەفەرهەنگی نەژادی کوردبون و دیدگایەک لە پاکتاوی رەگەزی نەتەوەیەک پیشانی دونیای دەرەوەبدرێت، وێنەی راستەقینەی داگیرکەرانە کاتێک بۆسەربرنی ئازادی و لەناوبردنی رووناکی، چرایەک زیندانی دەکەن کە بۆهەمیشە خەیاڵیان وایە زیندانێکی تاریک پێویستە جێگای کوشتنی رووناکی بێت، بێ ئاگا لەوەی ئەوانەی لەچواردیواێکی تاریک چرایەک زیندانی دەکەن سەرەنجام ئەوەی قڕدەکرێت لەناوبردنی تاریکیەکەیە نەوەک گڕی روناکیەکە، وەک م.زارا محەمەدی لەپێشوازی زیندان لەشاری سنەی رۆژهەڵاتی کوردستان گووتی (قور بەسەر ئەوەی هیوای بەبەندیخانەیە)…\nلەم رۆژگارەدا بەرەوی سیاسەتی زیندانی سیاسی کەهاولاتیانی کورد لەسەر مافی کوردبوون لە پارچەکانی کوردستانی گەورە روبەرودەبنەوە. بەشێکی هۆکارەکەی دەگەرێتەوە بۆ پەیڕەوکردنی نەریتی ئەو سیاسەتە ترسناکەی لەژێرناوی گوێڕایەلی وەلی ئەمر و قبولکردنی وەزیفەی عەبدی مەئمور پەیوەندیەکان لەناو کوردستان لەگەل دوو ولاتی هاوسێ بنیاتنراون و لەلایەن دارودەستەی نەتەوەهاوسێیەکانیشەوە ئەم سیاسەتە چەوتە لەسەربنەمای پشتگیری لەپۆست و بەژەوەندی بازرگانیکردن بەخاک و نیشتیمان دارێژراوە و درێژەی پێدراوە، بۆمەرامی چەواشەکاری و شێواندنی راستیەکان وەک ئامرازێک وکارتێکی فشار هەرکاتێک دوژمنان بیانەوێت لەشێوەی بۆمبێکی قورمیشکراو دەبنە پاڵەوانی سیناریۆکان و رۆلیان پێدەسپێرن و بەکاریاندەهێنن. لێرەدا درێژەدان بە شکاندنی کەرامەتی تاکی کورد لەژێرهەربیانویێک لەهەر پارچەیەکی کوردستان ،بەداخەوە ئامانج لێی مۆدێلێکی سیاسی گونجاوە بۆ درێژەدان بەکۆتوبەندکردنی نەتەوەی کورد ناراستەوخۆ بەدەستی نەتەوەهاوسێکانی.\nمێژووی ئەم نەریتە سیاسیە لەناو خوێنی کوردا کۆنە، لەسەردەمی میرنیشین و ئاغا و شێخ و بەگەوە درێژبۆتەوە تا دەگاتە سەردەمی روخانی رژێمی بەعس لەساڵی ٢٠٠٣ بەتەواوی وەک مۆدێلیکی سیاسی جێبەجێکرا، بەشێوەیەک بۆمانەوە و پارێزگاری کردن لەداردەستەی و نۆکەری بێگانە و کاری سیخوری و رادەستکردنەوەی شۆرشگێران بەدوژمنانی کورد بەکارهاتوون. ڕێشمەی ئەم سیاسەتە ترسناکە لەدەستی فارس و تورکەوە چاودێریکراوە. چونکە داگیرکەران کاتێک دڵنیابوون بەربەستەترسێنەرەکە (صدام حسین) کۆتایهات، ئەوەی لەزەمانی سەدام بۆیاننەدەکرا لەدوای سەدام بەبیانوی تورکمان و حوسەینیەکان، دۆخی ناوخۆی ئیراق کرایە شوێنی یەکلاکەرەوەی ململانێ ی ساخکردنەوەی برەوی هێزی دەسەلات لەنێوان ئیران و تورکیا.\nپەرەسەندنی دەستی دەرەکی لەناوەندی ئێراق و باشوری کوردستان بە دروستکردنی چەند کۆپیەک لەوەلی ئەمر بەدەسەلاتی عەبدی مەئمور لەپۆستی بەرز بۆ جێبەجێکردنی پیلانگێری داگیرکەران تەدەهات زیاتربوو، بۆماوەیەکی درێژ فارسوتورکەکان سەرکەوتوانە لەسەر رێچکەی ئەم نەریتە سیاسیە نیازەگڵاوەکانیان پێکا. ئەگەر بگەرێینەوە بۆمێژووی دکتاتۆری ڕژێمی بەعس، زەمانێک بوو پێشمەرگە بەموخەریب تاوانباردەکرا، ئێستا لەتێرمێکی مۆدێرن بەشاهێدی کورد گەریلا بەتیرۆرست تاوانباردەکرێت. هەندێک لەو پارتەکوردیانەی ئیستا سیمای حوکمرانی کوردین لەباشور پێشتر لەدونیای دەرەوە لەلیستی رەش ناونوسکرابون، بەلام بەدرێژای ئەم چەندسالەی دەسەلاتی کوردی لە كوردستان هەرکاتێک روبەروی دۆخێکی سیاسی نالەبارکرابێتەوە لەپال تەسفیەحیساباتی دووجەمسەری دەسەلاتی دەرەکی هاولاتیان لەژێر پیلانی مسۆگەرکردنی سێبەری دەسەلاتی دوو ولاتی داگیرکەر قوربانیانداوە. لەکۆتایدا هەژمونی دەسەلاتی بێگانە بەسەر کوردستانی باشور شۆڕبویەوە بۆ بەتاڵانبردنی خێروبێری نیشتیمان لەچنگی دوو ولاتە دراوسێیەکە، لەبەرامبەردا بەبەرنامە و پیلانی تۆکمە هەوڵدراوە کوردستان لەروی ساسی لەژێرکاریگەری سیاسەتی وولاتانی دەرەکی و ناوەندێکی ساخکردنەوەی کالای بەسەرچوو ماددەهۆشبەرەکان بێت.\nچارەسەری ڕیشەیی بۆ بڕینی دەستی دەرەکی و دەرچون لەم دۆخەئالۆزە ، ڕەنگە چەندین ساڵیتری پێویستبێت تاوەکو پرسەکە وەک بەرپرسیاریەتیێکی مێژوویی لەچواچێوەی دروستکردنی رای گشتی شەقام ئەخاتەژێرپرسیارەوە، هەرکاتێک لەهەناوی کۆمەڵگا فشارێکی مەدەنی خۆرسک بەئاراستەی بەرزکردنەوەی ئاستی هۆشیاری کۆمەڵانی خەلک دروستبوو، سنووری داواکاریەکان فراکسیۆنی پارتەکوردیەکانی هەرێمی کوردستان و پەرلەمانی ئیراقی تێپەراند، بەرەیەکی بەهێزی پەرلەمانی بەرێکەوتن لەسەر چەند خالێکی هاوبەش ، دوورنیە دەستێوەردانی دەرەکی و پاراستنی شکۆی سیادەی دەوڵەوت و گیانی هاولاتیانی گوندو دێهاتەکانی سەر سنوور کاری لەپێشینەی هاوپەیمانیەتەکە بێت .بەمەش دوورنیە بەهاوکاری هاوپەیمانان سەرەتایەک بۆ بیرکردنەوە لەدەستپێکردنی پرۆسەی ئاشتی لەباکوری کوردستان چارەسەری ڕیشیبێت. بێگومان ئەم هەنگاوە چارەسەرێکی ڕیشەیی سەردەمیانەیە بۆئەوەی کورد لەرێگای پێشینەی قۆناخی لۆبیکردن کێشەی نەتەوەکەی لەرۆژهەلاتی ناوەراست بگێنێتە ترۆپکی ئامانج. هیوای قەدەری ئەستێرەی بەختی ئەم نەتەوە ستەمدیدە ئەگەر لەهەوری ڕەشی خیانەت رزگاریبێت، و پێشئەوەی بۆ چارەسەری ڕیشەی ئاراستەی سیاسی کۆشکی سپی و کۆنگرێسی ئەمریکا و نەتەوە یەکگرتوەکان و یەکێتی ئەروپا لە بەرژەوەندی کورد بریارە چارەنوسسازەکان یەکلابکاتەوە، دەبێت شێرپەنجەی دەستی خیانەت لەناو خوێنی کورد ڕیشکێش بکرێت!\nPrevious كورد و نه‌فره‌تی جوگرافیا یاملهۆڕی و ناكۆكی.. رەسوڵ بۆسکێنی\nNext ڕوونیی هه‌موو شتێك.. سه‌باح ڕه‌نجده‌ر


لایەنگری لە لایەک، خۆ بەستنەوە بە هێندێک پێوەری تایبەتی کەسایەتی و ناوچەیی، گرێدراوی بە ئایدیۆلۆژیایەکی ڕەق و وشک، بێ نەرمی و نیانی، ریزبەندی لە پشت چەند\nتایبەتمەندی جیاواز لە چۆڵگەی ژیانی بەبێ هاوتەریبی دەگەڵ تایبەتمەندییەکانی دەرەوەی بازنەی خۆجێیی و ... واتە sekterism/factionum بە زمانیتر، بابەتی ئەو نووسەراوەی بەرچاو خۆێنەرە. ئایا ئەو تاریفە لە سێکتاریسم ڕاستە یاخود هەڵە؟ دیارە ئەوە باسێکی تێر و تەسەل نیە، شیکردنەوە و لێکۆڵینەوەی گەرەکە، تەنانەت گەلێک رووناکبیر دژی خۆێندنەوەی ئەو بابەتە لە سەر قەوارەی کوردستانن بەڵام بە ڕای نووسەر، ئەو بابەته شایانی لێکۆڵینەوە یە.\nلە کۆنەوە هەر وا بووە، مرۆڤ بە یارمەتی زانست و تێگەیشتن لە هەوڵی لێکدانەوەی دیاردە و ڕووداوەکان بووە، بەشێک بۆ دامرکاندنی نیازەکانی دەروونی خۆی، بەشێک بۆ ئەوەی کە خەڵکان و "شتی"تر بکاتە بەرپرسیاری هەڵە و داکەوتنەکانی خۆی، بەڵام بەشێکیش بۆ خۆێندنەوەی داهاتوو، ئەو داهاتوویەی کە ئێستا نەهاتۆتە ئاراوە. ئەو بابەتەی نووسەر ئامادەی کردووە چۆن و بە چ لایەکدا دەکەوێ، ئەوە ئیتر وڵامەکەی لای نووسەر نیە.پێشەکی چەند دێڕێک بۆ دەمەزەرد کردنەوەی بیر، لای خۆم و خۆێنەر.\nکۆمەڵگای مرۆڤایەتی لەوپەڕی ساکاری وسەرەتاییدا، لیپاولیپ پڕلە ئایدیۆلۆژیای جیاواز بووە کە بریتییە لە پێوەندی و هەڵسوکەوتی نێوان مرۆڤەکان و چۆڵگەی ژیان. ئەو سەردەمە دەگەڕێتەوە بۆ سەر ئەو کاتەی کە مرۆڤ تازە خەریک بوو دادەبەزیە دەشتاییەکان واتە ساواترین کۆمەڵگای ئەوکات کە هیچکامیان ئاگاداریی لەوی تر نەبوو، هەرکام سیستەمی ساکاری خۆیان هەبوو بێ ئەوەی کە چ زانیارێکیان لە سەر سیستەمی جیران هەبێ. ئەوە بوو بە هۆکارێک بۆ فرەچەشنە بوونی ئایدیۆلۆژیاکان. ئەو وتەیە جگە لە ڕاستێکی مەنتیقی لە سەر پێداچوونەوە بە پڕۆسەی پێگەیشتنی کۆمەڵگاکانی سەرەتایییە نیە، واتە هەرگیز لە قۆناخی هیپۆتێز دەرناکەوێ.لە سەر ئەم جۆرە ئایدیۆلۆژیانە چ بابەتێکی مەوزووعی نیە جگە لە ڕا و بۆچوون. زۆر دواتر، کاتێک ئایدیۆلۆژیاکانی "هاوچەرخ" پەیدا بوون، بۆ سەلماندنی ڕاستی خۆیان و داسەپاندنی خۆیان بە سەر کۆمەڵگاکاندا نازناوی ئایینیان بە ئایدیۆلۆژیا ناسراوەکان لکاند. لە کتێبە ناسراوەکانی ئەو ئایینانەی لە مێزۆپۆتامیا هەڵقوڵاون، هەر یەکەو باس لە فرە ئایینی کوفری سەردەمی بەر لە "ئەوان" دەکات و ئایینە کوفرەکان دەکات بە هەنجەتێک بۆ سەلماندنی ڕاستی خۆی.\nلە سەر یەکەم ئایدیۆلۆژیاکانی سەرەتایی زانیارێکی زۆر لە بەر دەست نیە جگە لە بۆچوونی زانایان بە دوای لێکدانەوە لە سەر ڕووداوەکانی پاشوو بە یارمەتی ئەو ئاسەوارانەی کە بە کوورتی و بە کەمی پاشەکەوت بوونە. هۆکارەکەی ئەوەیە کە لەو سەردەمە چ شێوە نووسراوەیەکی ئەوتۆ پاشەکەوت نەبووە. ئەوەی کە وەکوو نووسراوە پاشەکەوت بووە زۆر زیاتر جێگەی پرسیار و گومانە. هۆکارەکەی ئەوەیە کە مێژوونووسەکان بەکرێگیراوی پاشایان بوون و بە دڵی پاشاکان مێژوویان تۆمار دەکرد. زۆرینەی ئەو نووسراوانە دەگەڕێنەوە بۆ ئەو سەردەمەی کە لە درێژەی خۆیدا، بەناوی قۆناخیکۆتایی ماتریارکال ناسراوە. لەو قۆناخەدا،لە مەر سەردەمی زەردەشت و ئایینەکەی هێندێک دەوڵەمەندی هەیە بەڵام پێویستە ئەویش بە شک و گومانەوە سەیری بکرێت. هۆکارەکەی ئەوەیە کە ئەو ئایینە گشت دەمێ لە ژێر تانەو و تەوژمی زۆردارانی سەردەمی خۆی بوە و لەو بوارەدا، هەر ئەو ئایینە مەجبوور بوە نەک هەر خۆی حەشار بدات بەڵکوو ئاڵوگۆریش بە سەرخۆدا بێنێت بۆ ئەوەی کە خۆ لە دووژمنانی ئەوکاتی، واتە ئایینە تازەکان بپارێزێ. فرەچەشنی ئەو خەڵکانەی کە لە ژێر ناوی جیاوازدا هاوشێوەی ئایینی زەردەشتین ئەوە دەسەلمێنێ. هەر ئەو فرەچەشنییە لە خەڵکانی هاوشێوەی ئایینی زەردەشتی دەتوانی ڕێگە بۆ ئەو بیرۆکەیە خۆش بکات کە دەڵێ یەکەم سێکتەکانی سەرەتایی لە ناو ئایینی زەردەشتدا پێکهات، هەر ئەو کاتەی سەرۆکیان بۆ "مابەد"ەکان هەڵبژارد وپاشان چەند لکیان پێ بەستەوە. پێرەو و نازناوی ئەو لکانە لە شۆێنە جیاوازەکانی هاوکاتدا، دەتوانێ بە چەشنێک هاوتەریبی ئەو بیرۆکەیە بێت.\nکاتێک مووسا، بانگەشەیئایینی خۆی کرد، "بە سیستمی بوونەکەی" زیاتر بەرچاوبوو، هۆکارەکەی ئەوە بوو کە لە تەجرەبەی سەرنەکەوتووی زەردەشت کەلکی وەرگرت و هەر لەسەرەتاوە کۆمەڵێک یاسا و ریسای بۆ رکێفی خەڵکەکەی دامەزراند. لای ئەو ئایینە نۆێیە، زەردەشتی کوفر بوو، تەنانەت بۆ ئەوەی کە خەڵکی خۆی پەڕیوەی ئایینی زەردەشتی نەبن، تووند و تیژێکی گەلێکی نواند بەڵام سەرەڕای ئەوە، لە دەست بەسەرداگرتنی کۆمەڵگادا سەرکەوتوو نەبوو. لای ئایینی موسایی، ناوبردنی ئایینی زەردەشتی کوفر بوو هەر بۆیە هەرگیز نە باسی زەردەشتیکرد ونە باسی "قەوم"ەکەی زەردەشت، لە شۆێنێکدا کە لە کتێبەکەی موسادا تەنانەت دانیشتوانی کۆێرە دێیەک بە ٤٠ کەس حەشیمەتەوە وەک "قەوم" ناو دەبرێن. کاراکتەری ئایینیموسا لەوەدا بوو کە بچووکترین لادان لە یاساکانی ئایینی بە تووندوتیژی وڵام دەداوە بەڵام خەڵکەکەی مافی ئەوەیان هەبوو کە خوا بکێشنە ژێر پرسیار.\nزۆر بە سەر دەوری ئایینی موسادا تێنەپەڕی کە ئایینی مەسیحی شۆێنی ئەوی گرتەوە. ئینجا دەبوایە زەردەشتییەکان خۆیان لەو ئایینە نۆێیەش حەشار بدەن. ئایینی مەسیحی بە هۆی سەرنەکەوتنی ئایینی موسا لە بارودۆخێکی مێنتاڵی جیاوازداپێکهات. مەسیح هاو شێوەی موسا، رێگەی بە خەڵکەکەی دابوو کە خوا بکێشنە ژێر پرسیار بەڵام بە هۆی ئەوە کە تەجرەبەی سەرنەکەوتووی موسای لە بەکارهێنانی تۆندوتیژی لەبەرچاوبوو، بۆ سەقامگیرکردنی خۆی، خۆشەویستی جێگری تووند و تیژی کرد. مەسیح، هەرگیز ناوی ئەوانی پێشووی نەبرد هەرچەند ئەویش لە کتێبەکەیدا باسی قەومیتر بە حەشیمەتی کەم دەکات. لە سەر ئەو سەردەمە لە بواری نامیلکە و ئاسەواردا، دەوڵەمەندیی زیاتر هەیە کە دەکرێ سەرەڕای شک و گومانەوە بە هەند بگیرێ.\nزۆری بە سەرا تینەپەڕی کە ئاشکرا بوو ئەو ئایینەش نەیتوانیوە دەس بە سەر کۆمەڵگادا بگرێ و بە چەشنە ئیسلام هاتە ئاراوە، تێکەڵاوێک لە ئایینەکانی پێشووتر بەڵام بە کاراکتەرێکی جیاوازەوە.تێکەڵاوێک لە تووندوتیژی و خۆشەویستی، بەڵام لە هەمان کاتدا بە پێچەوانەی ئایینەکانی پێشوو، کەس مافی ژێر پرسیار بردنی خوای نەبوو. ئیسلامیش هاوشێوەی موسا و مەسیح جگە لە کوشت وبڕ چێ بۆ ئەوانی پێشوو و بە تایبەت بۆ زەردەشتیان نەبوو.\nبە تۆسقاڵێک راوەستان لە سەر ئەو دێڕانەی لەسەرەوە هاتوون چەند خاڵی گرینگ دەردەکەون. لەوانە، یەکەم ئەوەی کە ئەو بەسەرهاتە هی ١٠٠ ساڵ و ١٠٠٠ ساڵ نیە، "دیاردەیەکە" کە زۆر زیاتر لە ٣٠٠٠ ساڵ دەوامی هەبووە، کەواتە، هەڵەیە ئەگەر بە دیاردە بناسرێ، ئیتر پاش ئەو ماوە دوورودرێژە، بۆتە بە پڕۆسە یاخود لەو چوارچێوەیەدا، "شێوازی ژیان". دووهەم ئەوەی کە ئەو "پڕۆسەیە" زۆر بە چڕی و پڕی لە سەر "خەڵکێک" کاریگەری کردووە و شێوازی ژیانی بۆ ئەو خەڵکە داڕشتوە. سێهەم ئەوەی کە ئەو خەڵکە نە عەرەبە، نە فارسە، نە تورکە، نە ئەرمەنییە و نە ئاسۆرییە، ئەو خەڵکە کوردە. بە گۆێرەی ئەو ئەزموونە تاڵەی درێژتر لە مێژووی نووسراو، نەتەوەی کورد فرچکی بە دۆ زانیاری هەڵە گرتووە: لە لایەکەو هەر سیستەمێکی نۆێ بۆ کورد مەترسیدارە، لە لایەکیترەوە، بە پێی ئەو ئەزموونە، کورد نابێ متمانەت بە کەس بکات جگە لە تۆری کۆمەڵایەتی خۆی، واتە تایفە وعەشیرەتی خۆی کە زۆربەیان بە مەبەستی خۆپاراستن، لێک دابڕاو بوون.ئایا دەتوانین ئەمە وەکوو پێوەرێکی بچووک بۆ لێکۆڵینەوە لە سەرسێکتاریسم لە ناو نەتەوەی کورددا بخەینە بەرباس؟\nلە سەردەمی هەنووکەییدا داگیرکەر بە هەر هەنجەت و بیانوویەک بووبێت جگە لە نکۆڵی و تواندنەوە لە رێگەیکووشت و بڕ و ڕاونان چی بۆ نەتەوەی کورد نەبووە. ئەوە بۆتە بە شێوازێک لە ژیان لە ناو کۆمەڵگەی کوردەواریدا، کولتوورێکی وەهای پێکهێناوە کە نەتەوەی کورد گشت دیاردە و هەڵکەوتێکی نۆێ بە دووژمنی خۆی دەزانێ و متمانەی بە کەس نیە، واتە خۆی لە ناو جیهانی تەسکی "خۆییدا"دەبەستێتەوە هەر بۆیە دەکرێ باس لە سێکتاریسم لەناو نەتەوەی کورددا بکرێ. ئەگەر ئەو بیرۆکەیە بکەوێتە خانەی لۆژیکەوە، ئەوکات ئەوا گشت تۆێژ و لایەنەکانی کۆمەڵگا لەخۆی دەگرێتەوە بە کەسایەتی، ڕووناکبیر و سازەوە.\nکاتێک مرۆڤ بە هەر هۆکارێک بێت، گیانی لە دەست دەدات، ئیتر ئەو جەستەیە پێوەندی بە ژیان دەپچکڕێ و هەر بەو هۆکارە پێویست نیە چیتر لێرە لەسەری بدوێین.دەگمەن نیە کە مرۆڤ گیانی لە دەست نادات بەڵام لە ڕێگەیترەوە مێشکی دەبێتە بە کۆیلە.ئەو حاڵەتە چارەی سرووشتی هەیە، مێشک بە شێوازێکی سرووشتی زۆر جاران خۆی لە کۆت و زنجیر رزگار دەکات. هێندێک جار هەیە کە مرۆڤ "هەستی" دەبێتە کۆیلە، ئەو حاڵەتە لە دوو حاڵەتەکەی پێشوودرێژخایەنترە و برینی قووڵترە. هەست، کەرەستەیەکە بۆ پێوەندی مرۆڤ دەگەڵ هەرچی لە دەرەوەی جەستە و بیری مرۆڤدایە کە واتە پێویستە رێگەچارەیەک بۆ رزگارکردنی هەست لە بەندی کۆیلەیەتی بدۆزرێتەوە بەڵام چۆن؟ لێرەدا پرسی پەروەردە دێتە ئاراوە. ئەوە بە هەڵکەوت نیە کە داگیرکەری کوردستان جگە لە قوتابخانەکانی خۆی، قوتابخانەی تایبەتی لە کوردستان بۆ مناڵانی کورد دادەمەزرێنێ، مەبەستی تواندنەوەی نەتەوەی کوردە. گرینگی پەروەردە لێرەدایە کە دەتوانێ لە لایەن هەر کەسێک و بۆ هەر مەبەستێک بەکاربێت.